Me pee kho vialte nih cun a mah sin ah mee burh dih a phu hrimhrimmi Pasal tling bak a si ka ti\nVice President Henry Van Thio nih chan he aa tlaak in CHIN miphun caah tthanchonaak a tuahmi ah lomh a um taktakmi- 20. Tawlreba ( VUAUH ) cinnaak\nChin miphun chung in a kan hruaitu kan pa le hna pawl nih hin an mah chan lio ah an si khawh tawk cio in Chin miphun tthanchonaak cu an rak tuah cio. Chin Vuanci a rak ttuanmi hna kan Pu le a simi Pu Vuam Tu Mg te Pu Za Hre Lian te Pu Thang Lian te Pu Ral Hmung te hna an chan lio ah an mah si khawh\ntawk in Chin mipi tthan chonaak cu an rak tuah cio ko.\nHlan lio parlimen chan ah coffee an rak cin ter hna i inn kaanlo ti awk in rak cin ter asi. Kan hngakchiat lio te asi. A sinain sau a nguh lemlo. Chin ram ah coffee a um tilo ti awk a si. Ttawhlanzii le Chin Oo sii chan lio 1962 kum in 1968 hrawng tiang ah Pu Son Khaw Lian te Vuam Tu Ha Sing te Pu Tin\nZam le Pu Put Pau te hruainak in Chin ram ca ah Apple, Pear le Sachuma hna Japan ram ah an rak cah i\ncu lio ah cun a lar ngaingai ve na in a tu a thi pah dih cang.\nKei zong 1963/66 kum hrawng Rev. Dr. David Van Bik, Rev. Huat Kham, Pu Do Thio, Pu Hram Lei\n( Loklung Baible pa ) te hna he thing kung peh le ciinruang ah kan rak i hawikom hna. Cucun Ttawhlanzii\nchan in Pyituh council chan tlawmpal tiang ah hlekatthih tuah le changvut le facang a ttha deuhmi cin hna a rak laar ngai.\nVuah ttah le yahkah chan in Kyanh phuat chan ah cun Lakphak chan a tho tthan i “ Chin Pyine di Lapheh Pyine phih zah me “ ti a hung chuak. A si na in a tuah ning taktak le a zuar naak le a seh zung phun an\ntuah ve lo ca ah zei ngaingai ah aa chuah canh lo. A tu NLD Cozah chan ah cun VUAUH cin le RUA cin van chuahpi a si i a tu kan pupi Vice President Henry Van Thio hruai le tlaangtlaaknak thawng in Mindat ah cun Sehzung zong a sak ter cang hna. VUAUH hi cu mi a kan deuh lailo an ti cio.\nA tu ah kan Halkha le Thantlaang zong ah faakpi in an i zuam i a cingmi an tam ngaingai cang. PATHIAN rianttuantu kan Pastor pawl ko nih hin an cin ti ka theih. A rauhhlan ah rum dih dawh an si. Kei\nmah zong khuazei mawlo thlanglei Laitlaang mi theih lonak te ah ka cin ve i, kum vui cu Mawttaw cawk\nawk na rak i kawl chung a hau anka ti lengmang atuhi.\nRak ttang ttualmal ko uh rak cing cio ko uh. A ra laimi kum ah kan Pu Henry Van Thio nih Thantlaang khua pawng kuhchah/ Tlaangrua lam lei ah WAUH sehzung kan sak tthan lai a ti. Kei cu kaa ngaih taktak a si. WAUH cinnak ah tangka cawi ding zong ting 3500 budget kan chiah cang a ti.\nKan Pu Henry Van Thio nih ka ttuan lai a timi hi cu a hman, a pehzulh, a tlaam a tlin lo hlan te a ttuanmi kan hmuh tik ah upat lo awk a ttha lo. Me pee kho vialte nih cun a mah sin ah mee burh dih a phu hrimhrimmi Pasal tling bak a si ka ti.!!! credit- JB Biak Tin sang\nBe the first to comment on "Me pee kho vialte nih cun a mah sin ah mee burh dih a phu hrimhrimmi Pasal tling bak a si ka ti"


Salai Lungthli Tum nih a Pu. Zo Bawi cu NLD CEC lei nih Pyithu Hluttaw ah an chia i, an zum lo ning kong a ttial mi\nChinram NLD candidate cazin an thanh, EC thim ning tein Pi Ni Sui Lian le Pu Sui Thio zong an i tel ko. Pu Tial Ling le Pu Zo Bawi belte an hmunhma an thlen hna, Pu Zo Bawi hi Pyithu in aa cuh than lai, Pu Tial Ling hi Pyine in aa cuh ve lai.\nPu Zo Bawi hi Hakha peng dihlak a huapmi Pyithu Hluttaw ah aa cuh lai caah a har pah lai, zuamcawhtu ah a thawng bak vemi Pu Ngun Maung le Pu Robin an si.\n“Pu Tial Ling khi cozah hruainak lei ah experience a ngei ngaimi a si i Suu Kyi nih CM tuan ding ai tlak tiah a ruah caah a si lai dah ka ti, keimah ruahnak sawhsawh”\nCNLD phu nih Chim lo ding lih chiahru pahnih.. Chin party CNLD ca ah cozah ser khawhnak lam a um lo, ‘cozah kan ser lai’ an ti ahcun lih an chim a si. Cozah sernak a herhmi Pyine MP 13 an ngah kho lai lo, pohmah 261 nih a kham fawn hna.\nNain, CNLD cu kan uar pek uar lo pek ah Chin aiawhtu party pakhat a si, an sung dih ahcun Chinmi kan limhang a zor lai. Hluttaw ah opposition an um lo ahcun cozah eihmuar a tam kho. CNLD an thawn pah ve cu a hau, nain rumro in Suu Kyi a dohtu an si lo a biapi ngai ve. Suu Kyi le Gen. Aung San hna an doh tawn ah khin cun ‘mah hngal lo’ an sinak a lang tawn.\nHluttaw chung in dothlennak cu Suu Kyi nih a kan hruai lawng ah teinak ‘federal ram’ kan phan kho lai. Party hmete CNLD bantuk nih nanmah te in federal kal hnawh u law nan thih tiang nan hmu kho lai lo, 100% a fiangmi a si. Credit-Salai lungthli tum\nBe the first to comment on "Salai Lungthli Tum nih a Pu. Zo Bawi cu NLD CEC lei nih Pyithu Hluttaw ah an chia i, an zum lo ning kong a ttial mi"


Hakha Mipi Dinding, Galan Tingli Tlum Tikhor ahTithiang khat Tein Rawnpiah An si Cang – Onlinenungak\nHakha Mipi Dinding, Galan Tingli Tlum Tikhor ahTithiang khat Tein Rawnpiah An si Cang\nHakha cu Ti a har tuk caah mipi cu thal caan le khuasik caan ah hin cun ti ruang ah buai ngai a si pin ah a cawk bak in awk a si tawn. sinain tutan i sipin pawl an thil tuah hi atha ngaingai i lawmh awk zong atlak ngaoi ngai. Ara lai mi khum thok cun ti zong tha tein an hman khawh cang lai ti kong ah lungrethei in an um ti lai lo hih.\nHakha Khuachung ah Mipi Din dingah Galan Tingli tlum in sermi tikhonnak pi cu thiang tein an tuah dih hnuah dintlak tithiang khat tein rawn cang tiah Hakha Sipin pawlnih an tuah tiah IPRD Hakha nih a langhter.\nHakha Tikhor sermi mi Hakha khuachung ummi Ti peknak ah sermi a si bantuk in mipi nih din ding ti thiang an hmuh khawh zok nak ding ah ah a chung thurhnawn vial te cu Timi ti in an lak mi in an thianh dih cikcek i arannak in mipi nih hmanh khawh nak caah tin rianrang tein an tuah piak hna pin ah Ti Galan Tingli bak te mipi nih hmanh khawh colh ding ah an rawn dih cang an ti.


Chin Ram Cozah Nih Chuncung Ram National Park Tuah An Timhmi Le Lai Tili An Dilmi Chuncung Mizapi An Lungtling Lo – THE CHINLAND POST\nChin Ram Cozah Nih Chuncung Ram National Park Tuah An Timhmi Le Lai Tili An Dilmi Chuncung Mizapi An Lungtling Lo\nThe Chinland Post| 2018 Tho 11| Chin ramkulh cozah nih Zinghmuh Tlang National Park tuah dingah a timhlamhmi hi Hakha peng, Falam peng, le Thlantlang peng pathum ram chungah a ummi a si. Hakha peng, Chuncung ram hi ekah 7756 aa tel, Falam peng hi ekah 6809 aa tel, Thlantlang peng hi ekah 5372 aa tel. Chuncung nih kan dohkalhmi hi kanmah kan ramchung ekah 7756 hi kan kan dohkalhmi a si.\nChin ramkulh cozah bawi pawl cu 2017 August 19, Chuncung ah an ra i National Park tuah dingah kan ram an kan hal. Khua mizapi nih kan nunnak hrampi a si cash kan siang lo. Kan ram kan sian lonak a ruang;\n1. 1890 hlan in kan pupa hna nih an rak thlawhmi ram, an nunnak hrampi a si lengah, tu chun ni tiang in a kan cawmtu kan ram a si. Rak thlawhmi lopil pil 8 aa tel.\n2. Inn zuat satil caw, naa, sia, rang, kan chiah hna nak hmunhma a si. (satil zuat hi kan pum pawcawmnak pakhat a si caah an tlonnak ding hmunhma hi biapi tuk)\n3. Chin cozah nih an kan laakpiak a si ah cun innzuat satil chiahnak hmunhma a um lai lo. Kan cinthlakmi thlairawl vialte kan satil zuatmi nih an ei dih lai i Chuncung mizapi kan pawcawmnak tiang in a hnorsuan lai.\n4. Kan i dornak caah kan in kan lo, thingrua kan laaknak hmunhma a si.\n5. Kumtin tein Lungpang khuaihliti zong kan laaknak hmunhma a si.\n6. Kan pupa hna chan ah Zinghmuh Tlang hi kumhnih dan ah vok in an rak biak i, kum thum dan ah Sia in an rak biakmi a si i, tuanbia a ngeimi rak sunhsak tukmi a si.\nMah a cunglei i langhtermi vialte ruangah hin Chuncung mizapi nih National Park tuah dingah kan ram kan sian lonak chan cu a si. Cucaah Chuncung mizapi nih kan ram kan siang lo tiin 2017 September 18 ah duhlonak ca kan tial i inn 315 nih min kan thut i Chin cozah zung pawl ah kan chiah.\nMah hnu ah Chin cozah le bawi pawl cu 2018 May 27 ah Chuncung ah an ra than i khua mizapi he National Park tuahnak kongah tonnak an kan ngeih than. National Park tuah kan duh lonak le kan lung a tlin lonak zong meeting chungah tampi chim a si. Mah hnu ah a voihhnihnak duhlonak ca kan tial than, Inn 322 nih duhlonak min kan thut i Myanmar rampi President sin ah kan kuat.\nMah tluk in mizapi nih kan duh lonak kan langhter lengmang ko bu ah, Chin cozah nih khuabawi theihternak zong tuah loin Kan Chuncung ram, kan sunhsakmi, tuanbia a ngei mi, pangpar phun tampi a umnak, thal caan ah Youth Camp kan tuahnak, Crusade, Camping, kan tuahnak hmun Lai tili cu hrawh hram an thawk i, zohdawh tidil ah tuah an timh. Riantuan hram an thawk ti thawng kan theih in Khua min in nan riantuanmi hi ra kan baanpiak uh tiah Chin cozah sin ah ca kan chiah.\nMah ca kan chiahmi cu zei ah an kan relpiak lo i pehzulh in rian an tuan thiamthiam. Cucaah 2018 September 4 ah Chuncung khua mizapi 180 leng nih rian a tuantu pawl hna cu, “Nan riantuanmi hi ra kan baanpiak uh” tiah a nemnak tein kan ti hna. Zeicahtiah mizapi duhnak tel loin Chin cozah nih an tuanter hnami asi. Rian a tuanmi hna zong nih an rian cu an an baan i an tlung ve. Chin cozah nih a rak thlahmi hna bawi pawl le palek pawl zong Laiva Dam pawng tiang meithal, zenkuan, hriamnam he an rak kai hna.\nChuncung khua upa hruaitu ton kan in duh hna an ti caah, Chuncung nih kan ngeihmi Hall ah tonnak kan ngei. Mah zongah cun National Park tuah kan duh lonak le Lai tili an dilmi kan duhlonak kong tampi kan chimh hna.\n2018 September 9 ah Chin cozah nih Chuncung khuabawi le upa hna cu an auh hna i kan riantuanmi hi pehzulh in ra kan tuahter uh tiah an ti hna. Khuabawi le khua upa hna nih an lehmi hna cu “Khuapi nih an duh lomi cu tuannak nawl kan in pe kho hna lo” tiah an ti hna. Mah a zan ah cun khuapi general meeting auh a s i, Khua mizapi nih an timi cu “Minute pakhat second pakhat hmanh tuannak nawl kan pe than kho hna lo” tiah an ti. Mizapi nih an duh lo an lung a tling lo ti an theih ko bu ah, 2018 September 10 ah security police minung pariat he an riantuan hmabaan cu an hung tuan than.\nChin cozah nih National Park tuah dingah an riantuan ning le an cawlcangh ning zoh tikah Democracy hruaining phung he aa kalh. Chuncung mizapi nih hi tluk in kan duh lonak le kan lungtlin lonak ca zong in kan langhter, kan hmurka zong in kan chim len nain zei ah an kan relpiak lo, hramhram in tuah an timhmi kan hmuh tikah Chuncung mizapi kan lung a fak, kan thinlung a kekkuai. Cucaah, Chuncung mizapi nih lungthulh kan i tim lo, kan lung a tlinlonak le kan ram kan sian lonak cu sandah piahnak in langter ding timhlamhnak zong kan ngei.\nCatialtu: Pastor Mang Nawl Lin\nPrevious Na Tuarmi Harnak Ruang ah Na Lung A Dong Maw?\nNext Thantlang Town Plan Ah Baisakup Zung le Set-hmuh Zung Telh In Thil Phun 12 Leng Ceihhmainak An Ngei


Tutan Thimnak Ah Donald Trump Te Phu Nih An Doh Bikmi A Ruang (5) Langhter Si Cang – Chin World News Evening\nTutan Thimnak Ah Donald Trump Te Phu Nih An Doh Bikmi A Ruang (5) Langhter Si Cang\nNovember 26, 2020 November 26, 2020 Salai Van World News\nTukum 2020 US thimnak result thanhnak an tuah lai hrawngah Donald Trump le anau le hna nih vote result kongah aphunphun in thilsining an langhter. Donald Trump lei nih biapi ngai in an chimmi chungah thil biapi asimi cu panga hi asi. Cu panga cu pakhatnak ah Vote athla mi hi vote ape khomi minung nak in a tam deuh. Pahnihnak ah Aruang theih loin Biden nih vote a karh. Pathumnak Trump vote hi Biden vote ah a kal. Palinak Vote thlaknak seh le vote relnak seh hi Democrat nih an control. Panganak, Athi cangmi vote thonghra leng an thlak.\nPakhatnak. Vote thlakmi hi vote ape khomi minung nak in a tam deuh maw? Hi konghi Donald Trump zong nih atu le tu ti awk in alanghter mi asi. Asinain evidence a um lo ti asi rih. Michigan state ah acangmi asi tiah an chim. Trump campaigner hna nih an chim ning ahcun Michigan state hmun tthenkhat ah vote petu hi 100% an hlei tiah an chim.\nHi bia a chuahnak cu America Congress thimnak ah Candidate arak si vemi Republican party Rasramslan asi. A langhter ning ahcun Township 19 ah vote arak thla mi hna hi 100% in an hlei i, Benville peng le bang cu 350% in an hlei tiah a chim. Mah a chimmi hna hi ataktak ahcun Michigan state chung ah a ummi an si lo. Minnesota state ah a ummi an si.\nAn dihlak in 100% tang in vote a thlami an si, Vote tambik a thlami tiah an timi Benville peng ah hin vote angeimi 71 ah 68 lawng nih vote an thlak i 89% lawng asi. Hitluk asi konain Donald Trump nih Michigan state khuapi asimi Detroit ah mipi nak in vote athlami an tam deuh tiah alanghter tthan. Ataktak ahcun vote athla mi hi 50% tang lawngte an si. Cun hibantuk thiamthiam in Wisconsin state zong asi ko ti asi.\nPahnihnak. Aruang theih loin Democrats Vote hi akarh maw? Vote an rel cuahmah lio ah Joe Biden caah postal ballot akarh tiah Trump legal team hna nih thanhnak an tuah. Hi konghi Trump sihni New York Mayor tthing Rudy Giuliani nih november ni 19 ah press ah a chim. Detroit khuapi polling pakhat ah chunhlan i, Postal ballot thong tampi a um ti asi. Cucu riantuantu pakhat sin in an theihmi asi.\nMotor pahnih nih an phurh tiah an rak phurh ti asi. Cu thok suimilam pahnih a tlin hlan ah Michigan state ah vote pek mi cu tingkhat in akarh tiah an chim. Cu kong cu biacaihzung ah an chuahpi. Asinain District court nih asi kho lomi asi tiah an rak khirh hna. Michigan le Wisconsin state ah Democrate vote akarh tiah an chimcaih mi cu an khuapi pahnih Detroit le Milwaukee vote an rel dih ka ah a si.\nHi zawn ah theih aharh mi cu hi khuapi pahnih hi Democrats tthawnnak asi timi zong hi theih ahau. Hi konghe pehtlaiin Reuter News agency nih 2020 US thimnak kong biachokvai dottletnak an tuah. Cu ahcun Wisconsin le Michigan cun Pennylvania state i, postal ballot zankhat ah ai thlen in akarh tiah an chimmi hi ai keih kawh lo. Biden caa vote lawng asi lo tiah an chim.Ruah dingmi pakhat cu Michigan le Wisconsin siseh state dang hna zong vote thlak caan adih ah vote rel thok asi i, postal ballot hi rel hmasa asi. Cucaah vote a karh bantukin alangh nak zong hi asi.\nPathumnak. Donald Trump vote hi Joe Biden vote ah an kalter taktak maw? Vote kongkau an buainak state ah hin Voting Machine system hmangin vote million tampi hna cu Donald Trump vote asimi kha Joe Biden vote ah an canter tiah Donald Trump le a legal team hna nih an langhter. Asinain hithil ahhin evidence hmuh ding a um lo caah thilsining cu Trump lei zong nih zeihmanh an fianter lo ti asi.\nPalinak. Vote peknak seh le Vote relnak seh hi Democrat nih an control mi asi maw? Dominion Voting System Company hi Left-wing hna kuttang ah a ummi an si tiah Donald Trump nih a puh hna. Cun Bill Clinton le Hilarry Clinton siseh Democrats hna he hi company cu hmunkhat an ttang tiah Trump legal team hna nih an ti rih. Dominion company nih atimi cu kannih cu zeibantuk political party hmanh he pehtlaihnak angei lomi kan si.\nPanganak. Mithi asi cangmi nih vote an thlak timi asi kho maw? Tutan thimnak ah hin zuamcawhnak fak a umnak state ah mithi asi cang mi vote thong tampi a um tiah Donald Trump dirkamhtu hna nih an chim. Cun Michigan state ah mithi hna vote thonghran leng a um tiah an chimmi kongah BBC nih cun a zum kho lem lo. Hi kong hi Trump dirkamhtu hna hmurka in a chuakmi asi.\nMithi thonghra min address code number vote an thlak Ni cun an chuah ni siseh an thihni tiangin langhter asi. Hi langhtermi list cu Michigan state official website ah zoh khawh asi. Culawng siloin America ram death list website zong ah tampi alang i zohkhawh thiamthiam asi. Minung 328 umnak America ah hin min aikhat mi le chuah ni thla zong aikhat mi tampi an um lai.\nHi konghe pehtlaiin BBC nih dottletnak atuahmi chungah an fianhmi cu minung 31 chungah minung pathum hna cu a thi cangmi an si. Pakhat cu postal ballot vote a thlak hnu ah a nunnak aliammi asi i, adang pahnih zong min aikhat mi address zong aikhat mi fa pahnih angei cangmi an si veve i, cucu anmah zong an khuaruah ahar ngaingai. Athimi pakhat kha athimi pahnih ah an rak tuah tinak asi. Vun tuak tikah mithi vote hi atam cu asi lai lo tiah BBC nih alanghter.\nZeiruangah Dah Biden Hi US Mipi Nih An Thim i Trump An Hnawl?\nHakha ah Lai thil a firtu timi Pi Ni Zii nih thil sining a von chim cang a biachim uar um taktak


2020 kumthar ni ah Pastor pakhat nih a tu kan chan hi “Vaivuanh Chan” a si ee a ti. Zeitindah kan chan hi ka auh lai ti ka ruah i, ka theih khawh lo lio teah a khen taktak. Biaknak zongah kan vaivuan. Kan i cawh dih. Uknak lei zongah kan vaivuan. Zalonnak kan hmu ngaingai lo. Pawcawmnak zongah kan vaivuan. Cu ruangah ramkip tiang kan vai. Zatlang nun zongah rang tuk in kan vaivuan. Lai nunthlum a lennak a bi chin thuahmah. Lai dawk lo, Kawl dawk lo, Mirang dawk loin nunphung kip nih a kan zelh i, cawlcawmolh in a kan umter.\nKan ram in thilchuak a um lo caah ramkip ah kan vakvai. Ralkap tlak chan ah ralkap kan tla cio i, Mizo ram kal chan ah, Mizo ram ah kuli kan ttuan cio hna. Suikhor cawh chan a phan i, suikhor cawh ah Kawl rawn ah kan zuang dih tthan. Pastor chan a phan hoi i, tanghra awng ti-tak-in Bible sianginn kai kan i thawh dih tthan. A donghnak bik ramdang kal a hong phan i, ramdang ah kan phan dih cio hna. Zei poh hi Pathian Plan a si. Kanmah tein kan i uk khawh lo caah le kan ram a tthat lo caah vaivuan taktak in caan kan hmang thluangthluan. Kan vaivuanh tuk caah kan vuivai dih. Khatlei cun kan mawh ve lo, kan dirhmun nih a pe lo. Khatlei cun vawlei hi khuate pakhat bantuk a si caah zei poh kan i hrawm ning a ran tuk caah a chia zong kan i lak a fawi i, a ttha zong kan i hrawm a fawi.\nRamdang ah zapi kan phaknak hi kum 20 velchum a si i, kan dirhmun zoh ah tthatnak tampi kan tem bantukin thinphannak zong a tampi ve cang. Hmailei kong hi hopoh nih kan khap tawk cio in kan cuan cio. Hmailei ah zeidah kan lawh te lai ti hi mipem pawl tuanbia zong in i zohchun khawh a si i, a luancia kan tuanbia le nihin kan dirhmun zoh zong in cuanh khawh chung a si. Hmailei kan dirhmun hi nihin kan dirhmun cungah tampi aa hngat caah tulio kan boruak a dikthliar deuh in tlawmpal a tanglei ah kan von zoh tti hna lai.\nKan nunphung kan kilveng kho lo\nCancuh in biachim ahcun miphunpi bak kan si ti ding a si. Asinain miphunpi kan si lonak a tampi. Cu chungah kan nunphung kan kilven khawh le kilven khawh lonak hi aa tel. Kan nunphung chungah a ttha mi khual dawt, hawikom tlaihchan, thlachiat ruah, dinfel, ningcang tein tthit-um le nulepa upat te hna hi Khrihfa kan si hlan in kan rak i nunpi dih cang. Asinain pianthar chan leh tu ah hmuh awk an har chin lengmang. Miphunpi lungput a tlau ziahmah. A lingtalet in thil tampi a kal. Mirang ram kan phak bak in mirang nunphung tu kha kan uar deuh i, kan i lak dih colh. Kan nunphung aa dawhmi tete hmanh sunhsak khawhnak thazaang kan ngei tilo. Chankhat chungah tam tuk kan thlau manh hna.\nLai holh kan sunhsak lo\nMiphun dang holh thiam le nunphung theih hi midang teinak caah tawhfung a si. Asinain mah holh nakin miphun dang holh uar deuh belte cu tlau a si cang. Laimi cu miphun hme kan si caah hip kan fawi. Mizo ram a ummi nih mizo holh kan uar deuh i, Kawl rawn ah a ummi nih Lai holh ka thiam setsai lo ti kha kan uar deuh. Mirang ram kan phan i, kan umnak mirang ram holh cio kha innchungkhar le mah Lai hawi sin tiang hman deuh a si hoi. Holh hi mi a dawk i, mi zong a dolh. Kawl holh na hman tam deuh ahcun Kawl nunphung na tlaihchan deuh ko lai. Na umnak mirang holh lawng te na kaa ah a chuah ahcun mirang nunphung nih hip mi na si ti a fiang ko. Holh nih nunphung hi a kemh chih zungzal. Ramdang ah fale nih Lai holh kan thiam lonak hi nulepa le pawngkam ruangah a si bik.\nPeng ttanh (Tribalism) a tam tuk rih\nPengtlang le khua hi dawt ding a si. Asinain pengtlang kan ttanh ruang ah miphun huap rian kan papek khawh tilo mi tu hi cu a poi tuk cang. Pengtlang thil a si lomi poh cu daithlanh a si cang. Mah pengtlang ttanh ruangah pengtlang dang kan hmu kho ti hna lo. Laimi bu rian kan ttuannak tiang a hnorsuan i, a hrawh tawn. Kan pengtlang kong a si lomi poh cu kan nun (area) ah an i tlum tilo. Pengtlang in Khrihfa bu tiang kan dir rih. A ruang bik cu tlangholh kan ngeih lo caah lungrualnak tiang a kan hnorsuan dih. Cu ruangah ramleng tiang pengtlang thisa a linh tawnnak hi a si. We are one in Chin kan si lo. We are Chin kan si.\nMino le upa kan i hlaat tuk\nRamleng ko ah mino le upa hi kan i hlaat a zual. Nunphung pahnih nih a kan ceh i, fak pi in a kan rial. Mino le upa karlak ah awngkua (Gap) nganpi a um i, heh tiah kan duhnak kan i dawk. Zatlang nun ah kan i dawk. Khrihfa bu zongah kan i dawk i, innchungkhar tiang in kan i dawk. Mino nih upa duhnak kawl a um tilo. Upa zong nih mino duhnak theihthiam piak a um ve ti lo.\nMino mit ah upa hi kan hrut chin thluahmah. Nuhrin covo a san tuk naak hmunah kan um tikah kan umnak ram nih a onhmi poh mino nih kan cohlan khawh dih ve. Kan umnak phungphai ruangah nulepa mitthli a tlami zong a tlawm tilo. Lai nunthlum le Khrihfa nunphung he kan i hlat chin lengmang. Khrihfa bu zongah mino nih chanthar kalning in Concert phun le a nuam zawng lawng tein hruai kan duh. Bible ah zeitindah a um, lamkaltu chan ah zeitindah Khrihfa bu hi an rak kal ti theih kan i tim tilo. Upa nih le pianthar theng kha biapi ah chiah ve lem loin hlan kal ning (Traditional) biaknak sawhsawh peng in kal kan duh ve. Kan i ton khawh lonak a hrampi cu Pathian Bia ah kan kir veve lo caah a si.\nKhrihfa bu lente kan i celh tuk\nLaimi cu Khrihfa bu ah kan um bik caah ramdang kan hong phak cio tikah biakinn hi tuaktan hmasa bik a si tawn. Mi hmasa deuh cu um phung a si caah bu le biakinn zong tawlreltu um cio a si. A hnu ahcun tuanbia ttialtu tiin min le upa ttuan kongah buai lengmang a si. Cucaah zumhning a si lomi kong ah tthennak a chuak zungzal.\nKhrihfa bu cu inndang chuah le zumhning lawng nih a kan tthen awk a si. Cu zumhning chung hmanh ahcun; (1) Liberal; Bible a zum dih lomi le a ping zumhnak (2) Pentecostal; lamkaltu chan bantukin Thlarau riantuannak a um rih ti a zummi le (3) Biblical Separation; zohdawh ningcang tein Bible lawng aa tlaih mi piangthar dik tiin phunthum kan um. Zei tluk in bu (Denomination) a tam len zongah a tlangpi in kalning cu hi phunthum lawng hi kan si ko. Khrihfa bu cu Bible kan zumhning hrampi aa dan ruang lawnglawng ah kan i tthen ding a si.\nZumhning ruangah a si lomi tthennak cu dongh a thiam lo. Mi hmasa, bu dirhtu le upa ttuan i cuh ruang ah tthennak cu caan a rauh le milu kan tam cun a chuak tthan zungzal. Ramthumnak Khrihfa bu kan i tthennak hi zumhning ruangah 10% sisehlaw 90% hrawng cu pengtlang ttanh in upa ttuan i cuh le mi hmasa kan si ti in Khrihfa bu humhak ruang ah hin an si bik tawn. Hihi a hrampi cu Khrihfa bu lente i celh le piangthar Pastor doh ttih a nun ning kan fian lonak in an i thok. Nihin ramleng mino pehtlaihnak a hrawktu bik cu bu tthen a tam tuk mi hi a si. Zumhning ruangah a si lomi tthennak hi ngol a cu cang.\nZei dirhmun dah kan phak te lai?\nMipem si hi mipem caah a har bantukin, ramngei ca zongah a har. Kan saduhthah cu ramdang ah a pemmi nih Lai nunphung le Khrihfa nunphung thlau lo hi a si. Cu kilvennak caah a ttha bik mi cu Khrihfa bu le bu (Society) pawl hi an si. Asinain nihin tiang ah a kan tthathnemnak a tampi nain kan i tthen tuk caah le mirang nunphung nih a kan hip tuk caah fale kan riangvai ngaingai cang. Ziah Lai nunphung le pianthar thengtheng cu kan ti manh cang.\nKhrihfa bu zongah mino tampi cu pumh kan huam tilo. Biakinn kan panh zongah kan i nuam tilo. Biakinn kan phak zongah nuamhnak (Entertainment) le hawikom he tonnak (Social) ca deuh lawng ah kan phan cang. Kan cung um nulepa pawl an i dawt lo caah mino zong naihniam tein kan i pehtlai kho tilo. Lai khat hawi lampi kan i ton hmanh ah kan i ngamh ti hna lo. A fiang mi cu Khrihfa bu hi an rawh tuk caah Khrihfa bu nih mino tampi hi a kan sersiam kho ti lo.\nVakok le sialu hmelchunh kan ngeihmi zong nih a kan tlai kho hlei tilo. Lai holh ee, Lai nunphung ee kan ti len zongah upa tiang hmanh mirang nunphung kan i ziak tuk cang. Laitlang um mino tampi hmanh kan tlau cuahmah lio ah ramleng in Lai nunphung dirpi ding cu ramleng um mino dirhmun cuanh ah thil fawi a si tilo. Nulepa le Lai holh cu zahpi ding dirhmun ah an um chin ko cang.\nRamttha ah a ummi fale cu mirang nunphung deuh kan hman caah Lai nunphung he cun kan i hlat chin ko lai. Nulepa nih kan duh lo zongah kan kham kho chin ti lai lo. Mino cu chim lo, lungfim cia in a phanmi upa hmanh dahkaw kan tlau cu. Biakinn hmanh hi fale le mino nih kan phak duh tilo caan a ra lio.\nRamleng mino zong Laitlang ah rianttuan hram kan i thok cang. Lai nunphung le Khrihfa nunphung theng he si loin mirang nunphung he NGO bantukin rian kan ttuan ding caan zong a ra lio. Zorchuknak le tthanchonak fak pi in an i pai thluahmah lai. Tangka le rawhnak an karh veve lai. Ramchung mino tampi zong chan kan dawi thluahmah ve lai caah Khrihfa nunphung le Lai nunphung hi an loral ngaingai te lai. Nihin global chan ahcun nunphung pakhat kan i hrawm caah kokek nunphung tampi cu tlawmpal tete lawng hman an si cang.\nZeitindah kan i kilven lai?\nA si ahcun zeitindah kan i kilven kun lai? Kan nunphung le Khrihfa kan sinak kilvennak caah lam a tang mi cu vawleicung ah a hlun bikmi innchungkhar hi a si. Cu hmanh ahcun innchungkhar i Pathian Bia lawnglawng nih a kan tlaih khawh te lai. Minung a kan thleng khotu cu Pathian Bia lawnglawng hi a si. Fale Lai holh an thiam lo ti thengtheng nak in an thiammi holh pakhatkhat tu in innchungkhar ah Pathian Bia kan tuh peng ulaw, Pathian dawtnak kan thei ko lai. Pathian kan ttih ahcun nulepa zong kan upat ko lai.\nPathian Bia kan ken ahcun Moses bantukin miphun kan daw ko lai. Laimi kan si kan i zahpi lai lo. Laica, Lai holh le Lai nunthlum zong kan tlaihchan ko lai. Bu (society) pawl zong kan tthawng ko lai. Innchungkhar an tthat ahcun Khrihfa bu zong an ttha ko lai. Khrihfa bu dawt cu innchungkhar tthat ter hi a si. Pathian dawtnak a theimi nulepa vialte nih innchungkhar ah Pathian Bia in nifatin nan kan cawm lawngah hmailei chan tiang miphun dangah kan hmun kho lai. Pathian Bia in cawmmi fale cu Pathian nih chan tampi tiang a zulhdawi tawn hna. Nulepa nih Pathian le miphun nan dawt taktak ahcun innchungkhar ah Pathian Bia in cawm hram kan thok cang u.\nWebmaster note: Acunglei capaar hi 72nak Chin National Day (Rogaland, Norway) ah tuahmi capaar ttial zuamnak ah pakhatnak a hmumi Mang Bawi Lian ttialmi capar asi.\nPrevious Previous post: Norway Cozah Chung Thar Thlennak


Maw Thlantlang Kan In Ruat Tuk E : Thantlang Ah Hakha In Ruak Fim Ah An I Thawh Hna – Onlinenungak\nMaw Thlantlang Kan In Ruat Tuk E : Thantlang Ah Hakha In Ruak Fim Ah An I Thawh Hna\nSeptember 21, 2021, Nihin cu Thantlang ah Hakha in Ruak fim ah kan i thawh. Maw Thantlang na tuar in nak a ngan a fak tuk, Maw Thantlan na tuarmi kan in tuarpi ko. Kahdohnak fak a tong i khua a chuahtak mi Thantlang khua cu ruakvuitu ding an ngeih ti lo ruang ah Hakha Township Public Healthcare in tuanvo ngeitu hna nih a laang in mithi ruak an va vui tiah kan theih.\nKa nu Aauk Nu Naliam thawng theih cu kan celh hrim lo e. Kan hngakchiat tein Sangkhat teah khuasa mi Chungkhat unau bantuk in sining sithei mi kan caah cun afak tuk ko e. Tulio cantheng te i Nakan liam tak mi cu. Si nain mu navan tha tuk ka Nu Aa uk nu Kan Pastor Tlangpi khuami te baknih na Ruak anvui caah Kan hna angam tuk e, Nasin kan rattik ah akan dongtu rak si te mu ka nu.\nAa UK nu na thawngtheih ah ngaih achia tuk ee Tantak mi chungkhar Bawipa nih an hnem hram ko hna seh law. Ka ruah ah hin ka celh ve bak loh lung a fak khun ko ee. Bawipa tu nih chungkhar, tu le fa vial te intuar khawhnak pe hram ko hna seh mu.Aauk pa Bawipa nih an tuar pi hram ko hna seh afak tuk hringhran e thlcam nak in kan rak in bomh hna lai mu. Kan ngai chia tuk ee lung a fak tuk ruak hum tu um lo in ee.


Levitikas 11 (Leviticus 11)\nA Thiang le A Thianglo Saram\n1Cun Bawipa nih Moses le Aaron sinah, 2“Israel mi hna sinah va chim tuah u, vawlei cung i a ummi saram vialte lakah mah hna hi a nungmi thil nan ei awk cu an si lai. 3Saram lakah a tin a ṭe i aa ṭhen i rawlret a khaimi cu nan ei lai. 4Asinain rawlret khaimi lakah siseh, tin ṭemi lakah siseh, mah hna hi cu nan ei lai lo: kalauk, rawlret cu a khai nain a tin a ṭet lo caah nannih caah a thianglo a si. 5Cun vawrvok, rawlret a khai nain a tin a ṭet lo caah nannih caah a thianglo a si. 6Cun saveh, rawlret a khai nain a tin a ṭet lo caah a thianglo a si. 7Cun vok, a tin a ṭe i aa ṭhen ko nain rawlret a khai lo caah, nan caah a thianglo a si. 8An sa nan ei lai lo i an ruak nan tawng lai lo; nan caah a thianglo an si.\n9“Ti chung i a ummi thil vialte lakah mah hna hi nan ei lai. Rili chungah siseh, tiva chungah siseh, ti chung i a ummi, ṭeh le phokphawher a ngeimi thil paohpaoh cu nan ei hna lai. 10Sihmanhsehlaw rili chungah siseh, tiva chungah siseh, a ummi, ṭeh le phokphawher a ngei lomi, ti chungah a lawn in a lawnmi thil le ti chung i a nungmi thil hna cu, nannih caah fihnung an si. 11Nannih caah fihnung an si zungzal lai; an sa nan ei lai lo i an ruak cu fihnung ah nan rel hna lai. 12Ti chungah a ummi thil zeipaoh ṭeh le phokphawher a ngei lomi cu nan caah fihnung a si.\n13“Cun, va hna lakah mah hna hi fihnung ah nan rel awk an si lai, nan ei hna lai lo, fihnung an si: muvanlai, tettet, mu-ar-cawi, 14kaite, muchia phun kip, 15langak phun kip, 16ostrik, thlanghnap, rili-va mupi phun kip, 17chimbu, tingala, tivapual, 18ti-ar, pelikan, langta, 19tivakok, ram varang phun kip, chuangtuar, le palak.\n20“Buṭit-khaubawk thla a ngei i ke pali in a kalmi vialte cu nan caah fihnung an si. 21Sihmanhsehlaw thla ngeimi buṭit-khaubawk ke pali in a kalmi lakah a keṭeng cung i vawlei i pernak ca i ke a ngeimi cu nan ei lai. 22Cu hna chungah cun, khauzik phun kip, khuangbai phun kip, buṭit phun kip, le khaubawk phun kip cu nan ei khawh hna lai. 23Sihmanhsehlaw thla ngeimi buṭit-khaubawk ke pali a ngeimi vialte cu nannih caah fihnung an si.\n24“Cun mah thil hna thawng hin thianglo nan cang lai; an ruak a tawngtu paoh cu zanlei tiang an thur lai i 25an ruak in zeipaoh a latu nih a thilpuan a suk lai i zanlei tiang thianglo a si lai. 26A tin a ṭe nain a tin aa ṭhen lomi saram siseh, rawlret a khai lomi saram siseh, nannih caah a thianglo a si; a tawngmi hna paoh cu thianglo an si lai. 27Ke pali in a kalmi saram hna lakah a kebor in a kalmi vialte cu nannih caah thianglo an si; an ruak a tawngtu paoh cu zanlei tiang thianglo an si lai i 28an ruak a phortu nih a thilpuan kha a suk lai i zanlei tiang thianglo a si lai; annih cu nan caah thianglo an si.\n29“Cun vawlei ah a lawn in a lawnmi hna lakah mah hna hi nan ca i thianglo an si: zuhri, zu, kinglang ngan phun kip, 30ṭekral, tang, kinglang, thetse rawn kinglang le conghrang. 31A lawnmi thil vialte lakah mah hna hi nan ca i thianglo an si; mah hna hi an thih tikah a tawngtu hna paoh cu zanlei tiang thianglo an si lai. 32Cun, an thih tikah an tlakhnawhmi thilri paoh cu a thur lai, thing thilri siseh, puan siseh, saphaw siseh, sawngkhoi siseh, hman awk thil a simi paohpaoh; ti chungah ciah a si hrimhrim lai i zanlei tiang thianglo a si lai; cu tikah a thiang lai. 33Cun annih lak i pakhatkhat cu tlak um a simi paohpaoh cungah a tlak ahcun, a chung i a ummi vialte cu thianglo an si lai i nan khuai lai. 34Cu um chung i ei awk a ummi zei rawl paoh, ti nih a ciahmi paoh cu, thianglo a si lai; cun cu bantuk um paohpaoh chung i din awk thil vialte cu thianglo an si lai. 35Cun zei thil paoh an ruak pelpawi a zeipaoh nih a tlakmi hna cu thianglo an si lai; changreu rawhnak a si zongah, meiphu a si zongah, khuai cikcek a si lai; thianglo an si i nan caah thianglo an si lai. 36Sihmanhsehlaw cerhti siseh tikuang a chung i ti a ummi cu siseh a thiang lai, asinain zeipaoh an ruak a tawngtu paoh cu thianglo an si lai. 37Cun an ruak zei zawn paoh nih cin awk a simi thlaici zei paoh a nenh ahcun, a thiang ko; 38sihmanhsehlaw thlaici cu ti in ciah a si i an ruak zei zawn paoh nih a nenh ahcun, nan caah thianglo a si.\n39“Cun nan eimi saram zeipaoh a thih ahcun, a ruak a tawngtu paoh cu zanlei tiang thianglo a si lai, 40cun a ruak a eimi paoh cu a thilpuan a suk hna lai i zanlei tiang thianglo a si lai; a ruak a putu paoh zong nih a thilpuan a suk hna lai i zanlei tiang thianglo a si lai.\n41“Vawlei ah a vah in a vak lulhmalhmi thil paoh cu fihnung a si; ei awk a si lai lo. 42A paw in a lawnmi zeipaoh siseh, ke pali in a kalmi zeipaoh siseh, ke tampi a ngeimi zeipaoh siseh, vawlei ah a vah in a vakmi thil vialte cu nan ei hna lai lo; zeitintiah fihnung an si. 43A vah in a vakmi thil zeihmanh khan nannih nih fih nan i nunter lai lo; cun cu hna cun a thur zong nan i thurter lai lo, thianglo nan si sual hnga. 44Zeitintiah keimah cu Bawipa nan Pathian ka si; cu caah i thianter u law, thianghlim u, keimah ka thian caah. Vawlei ah a vah in a vakmi thil zeihmanh in i thurter hlah u. *11:44: Lev 19:2; 1Pet 1:16 45Zeitintiah keimah cu nan Pathian si awkah, Izipt ram in an chuahpitu hna Bawipa ka si; cucaah nannih cu nan thian awk a si, keimah ka thian caah,” tiah a ti.\n46Mah hihi saram le va le ti chung i a cawlcangmi thilnung kip le vawlei i a vakmi thil kip kong i phunglam a si; 47a thiang le thianglo le a nungmi thil ei awk a si hngami le a nungmi thil ei awk lo a si hngami hna thleidannak caah a si.


India PM Modi Hi A Nu Tuk An Ti Nain A Rak Pasal Bak Ko Hih – Chuncha News\nNizan 3 July 2020 cawn ninga ni ahkhan chimcianak um bak lo in India Prime minister Narendra Modi cu Leh I ralkap umnak hmunpi ah a vakal. Chief of Defence Staff General Bipin Rawat le Army Chief MM Naravane hna nih an zulh tiah media nih an tarlangh.\nCu ka hmun I Army, Air Force le ITBP hna nih China he an I dironhnak ah Nimu I ralkap dirhmun hna an rak chimh. Prime minister Modi Leh I a vakalnak a chan cu an ralkap hna thazaang va pek dingin asi tiah an chim. Modi cu Leh a phanh le cangka tein Nimo lei ah a kal colh I, mah ka ahcun ralkap engineer hna nih Ladakh chaklei Line of Actual Control ah ralkap hna hriamnam le thilri an bunh mi hna cu an rak zoh ter. Tutan ah PM Modi nih Leh a va tlawnnak nih hin ramri ah ralkap hna an I ralrin zia cu fiangte in a langhter tiah mi tampi nih an ruah. Prime Minister Modi nih cun ‘Indian Army hna nih India ram humhim dingin an ralthatnak le an I pekchanhnak hna cu chim cawk asi lo’ tiin Corp 14 hna an ralthatnak cu hmun kip ah chimceih bik mi asi I, inn kip ah kan uar hna nak kong kan chim a ti. Kan ral hna nih cun Indian Armed Force hna thinhunnak le ttih an nun zia an hmuh tiah a chim fawn.\nThawngpang dang <<Australia a cozah hi cu upat an tlak hrim ko. Vawlei cungah a fak bik mi cu miphun thleidannak ngeih hi asi. Cu bantuk thleidannak a hmang mi miphun cu an ram a rawk tuan i buaibainak nih hnu a zulh peng. Zeibantuk ramrum ramtha si ko hna sehlaw miphun kong ah le Biaknak kongah a buaimi thleidan a ngei ram cozah cu an him bal lo.


Minta Nay Dway nih Chin state a tlawnnak kong a chimmi | THE CHIN EXPRESS\nMinta Nay Dway nih Chin state a tlawnnak kong a chimmi\nMinta Nay Dway: Naite ahkhan Chin state ah ka tlawng i ka voi 1nk Chin state ka phak a si. Documentary bantuk in video kan i thla. Cun, drama series thlaknak caah hmun kan va zoh.\nChin state cu aa dawh tuk. Kanpetlet khua ah kan i tthum. Netmataung zong ah kan kai. Aa dawhtuk, a dai tuk i a kik tuk fawn. Kanmah kha kan vanttha tuk. Kan kalni nikhat te kha nikhua a ttha i khua fiangtein kan cuanh khawh.\nNi dang cu ruah a sur i tlang cung hoi hna cu a kih tuk caah ti tiang a khal an ti. Mah tikah a sinpi tuk lo.\nChin state tlawn an ka sawm lio ahhin Chin state cu lam a chia tuk lai tiin ka ruah caah ka duh lo. Nain, a zulh taktak hna ahcun a ruah ning bantuk a rak si lo. Lam a rak ttha tuk. Bagan in vanlawng in kan rak ra. Cun, Kanpetlet ah kan lan i lam a ttha tuk.\nChin state ka tlawn lio ah sabuti ka duh bik. Cun, kei hi cawsa ka eilo ka ti hna i siasa an ka timi ka ei. Buddhist ka si ruangah cawsa cu ka ei lo, siasa an ti ruang khan cawsa si lo cun ka ti cu ka hei ei ko.


Kawl Ralkap sin Cakuat – Hakha Cherry\nKawl Ralkap sin Cakuat\nNandam cio hna maw ?nan khusak le nan tlonlen sia a rem in nan lungre hna a thei tuk sual dek maw ? ka um hmun in nan kong ka tuak zungzal e.Nan Boss pa Saya Min Awng Hliang nih pial rawl ah an tarh dih hna ka hmuh tik ah nan caah la lung a nuam hrim lo.Chantim hlan ah dangbang daih ngai lai cu kan ruah piak hna ah hin Mihrut forhziak in kan hmuh hna.\nChansau le nunnuamh na duh cun Saya Min Awng Hliang kuttang ah um lo in na nu na pa Rolung bunhnak khua te ah Mei khut ve law Lamkam ah eidin dawr fate hna khi tuah uh law na hungcho ngai men la dah kaw.\nCu cacun mu tu hi nan caah canrem a si hih na duh i thim\nSifah tuk ruang tuahawk hngallo ah Kachin ram ah Vawlei non ah i can na duh maw ?2. Ho pennak tang hmanh ah um lo in, Mah te khuakhan lai i rel ve na duh maw ?\nMin Awng Hliang nih amah pennak dirh duh ah thih an fial mi koko ah na nunnk cu Mitthur chuah in ma na chuah ko lai.\nRum in hngangam te um na duh maw ?\nBia chia si ah biatha an chim ah hoh ti peng ding maw na chan na dih ter lai.\nNafim ko le naram nadawt i Hungcho ve in rum ve cang tuah ning ti na duh ah cun,Min Awng Hliang pennak tang in chuak u law Nangmah te in Tappi i ser law mei i kau ve cang mu.\nKhah kan bia hi tawi ko seh!Siaherhnak tampi he an hua tu hna nan unau pa keimah a si.Zungzal in mangtha uh!Note Copo Lenhloi phun in ka tthialmi si caah Ruah zia ka thiam uh tiah group member nan zate kan nawl hna\nLaimi Pa nih SAC Palik aa Hruaih Hna i Nawi ah Pu Ro Cung an Tlaih


Breaking News; Hakha khuachung ah COVID-19 lunghrinh mizaw minung pathum hmuhchap a si – Lai Lungrawn Post\nBreaking News; Hakha khuachung ah COVID-19 lunghrinh mizaw minung pathum hmuhchap a si\nOctober 17, 2020 October 17, 2020 admin Thawngpang\nChin Ramkulh, Hakha khuapi chung ah COVID-19 lunghring mizaw minung pathum sin in hmuhchap a si tiah thawng kan theih. Hi kong he pehtlai in Hakha sii-inn uk Dr. Mang Biak Kung nih, “Atu minung pathum hna hi Yangon in a rak tlung mi an si.\nHakha an phaak le cangka in Na-ta-la sianginn ah erhkhumh an si. Atu hi Hakha i kan chek hna nak ahcun zawtnak hmuh an si. Zawtnak hmuh an si mi hi Mandalay lei ah kan kuat hna lai i anmah nih Confirm an rak tuah hna lai,” tiah The Hakha Post ah a chim. Atu, Hakha i zawtnak hmuh mi minung pathum hna hi Yangon in a rak tlung mi pa pathum an si.\n2020 October 17 lawng ah Chin Ramkulh chung COVID-19 mizaw thar Falam ah minung 4, lunghrinh mi minung pakhat le Tonzang ah minung 2 hmuhchap an si. Atu lunghrinh mizaw minung pathum hna cu Hakha sii-inn ah chiah an si tiah thawng kan theih. Credit: The Hakha Post\n𝗩𝗮𝗶 𝗹𝗲 𝗞𝗮𝘄𝗹 𝗣𝗼𝗹𝗶𝘁𝗶𝗰𝘀 𝗜𝗻 𝗛𝗶𝗺 𝗧𝘂𝗮𝗵 𝗛𝗻𝗮 𝗨𝘀𝗶𝗵\nPresident Donald Trump le First lady Melania Covid-19 in an zawt lio ah khan an fapa


Malaysia ram Hmunhrang Pakhat ah Thlarau Thalo He Ai Chawn Taawnmi nu nih Muithla he An i Ton nak Online Ah A Langhter (+Video) – Onlinenungak\nAtanglei bik ah video kan chiahmi hi a tulio online ah a lar ngaimi a si i , Malaysia um mi nungak pakhat nih camera man ai sawm i hmunhma pakhat ah a hruai i a record mi a si . Hi malaysia nu hi khuahchia lei riantuan nak he ai neihniam ngaimi pakhat a si i a mah zong hi dawi a thiammi a si ve tiah theih a si.\nDawihthiam nak lei he ai pehtlai mi cauk tampi a ngei i a rel mi a si i thlarau thalo pawl he zong a chawnbia khomi a si tiah theih a si . Camera man pakhat he an va kalnak hmun hi mipi nih hmunhrang (cozah theihpi mi ) tiah ruahmi Park pakhat a si . A tanglei ah a video kan chiah i rak zoh ve law thil sining na fiang ko lai.\nTuchan ah cun zumhtu chan a si cang i hi bantuk dawih lei le thlarau thalo lei hi cu a um ti lo tiah a zum lomi tampi an um cang nain , a nung mi Pathian a zum ve lomi hna caah cun hi bantuk thlarau thalo he ai pehtlai mi cauk tampi an rel i thlarau thalo he ai kawm hawi mi tampi an um rih ko ti a si.\nSaya Tluang Ceu Thang Nih ” I Zaam Tak Caan A Si Lo” Tiah A Ttial Mi Hi Rak Rel Ve Hrimhrim


Vice President Henry Van Thio cu David La nih Coronavirus a chonh ve lai an ti mi kongah fiangterhnak a tuah cang; A fiang tak tak cang\nVice President (2) Henry Van Thio nih fiangternak a tuah cang, a fiang ngai cang. Myanmar ram Vice President Pu. Henry Van Thio nih Coronavirus a ngei timi cu amah nih fiangtein a chim cang ko, Say Davidla he ton ni 9.2.20 in a si. Kawlram zaw nak an hmuh mi hi 23.3.20 a si. An hmuh hlan ni 40 rak i tonnak a si. Nan kan dawt, thla nan kan cam piak mi Bawipa nih a thei ko, kan i lawm tuk. Ni him ni tiang kan nun kan dir khawhnak hi daw tu vialte nan thlacam nak le a thei tu BAwipa thawngin a si ko e. GOD BLESS YOU ALL\nMyanmar ram chungah coronavirus a kar thluamah cang i, nikhat ah minung hi test 100 hrawng an tuah caah zawtnak an hmuh mi hi a tlawm, natein tu ni thawk in nikhat ah minung 200 hrawng cu test tuah khawh ding in lam an kawl lio a si. Myanmar ram ah coronavirus zawtnak a ngei mi hna hi minung 62 an phan cang i, mi 4 an thi cang. MYanmar ram hi ramdang bantuk in ni khat ah minung 1000 leng test tuah seh law mah zawtnak angei mi tampi an um lai tiah zum a si\nMyanmar ramkonh Cozah vice President Henry Van Thio cu khrifah mi thawngthachim pastor pakhat he hman ai thla ti tiah thawngthar a hun chuah ruangah Coronvairus an chek hna lai tiah theih a si.\nPresident zung chimrelnak nawl a ngeitu U Zaw Htay nih, “atu Vice president te nupa le a dang minung 30 hna zong chek an tuah lai tiah” a chim. Hi kong hi Social Media ah a hung kai ngai cangmi a si i, phungchimtu pastor pakhat le vice president Henry Vanthio hmanthlak ni caan zong hun dawi le thawngfianhnak chim a si\nVice President Henry le pastor pakhat hi Feb 9 ah khan hman an rak i thla tiah theih a si. Cu pin ah ramchungah Coronavirus an hmuh hi march 23 khan ai thawk. Cun Pin ah Febuary 9 hnuah Vice President le pastor te phu hi an i tong ti lo tiah U zawh Htay nih a chimchap. Asinain mipi thinphan nak nih social media a hun cul tikhah Vice President ruuninn luhchuahnak kong he pehtlai in Guideline tha tein zulh a si lai tiah UZaw Htay nih a chim. Ref- CBN\nBe the first to comment on "Vice President Henry Van Thio cu David La nih Coronavirus a chonh ve lai an ti mi kongah fiangterhnak a tuah cang; A fiang tak tak cang"


Rakhine Ram Chungah Lawng Pakhat A Pil Hoi, Minung (19) Bak An Tlau – ZINGHMUH NEWS\nRakhine Ram Chungah Lawng Pakhat A Pil Hoi, Minung (19) Bak An Tlau\nMaw kan kawlram thawng le paang ngai hi thawngpaang ttha zong theih a har chin thluahmah ko cang, Rakhine ramkulh Maan Aung myone Zi Taw khua pawng ah a ummi mei ceihnak (mi piah tteih) ser dingin a kalmi lawng pakhat cu tuni February ni 11 zinglei suimilam pali tluk hrawngah khan ti chungah pil in minung 19 bak an tlau.\n“A tu hi a tlaumi minung hleikua cu kan kawl cuahmah hna lio si, Maan Aung myone uk tu bawi hruainak in ti lei ralkap hna le a dang dang department lei upa hna zong nih an kan tel pi ve” tiah a tu bantuk in lawng pilnak ah a tlaumi kawl tu hna chungin minung pakhat nih a chim.\nA tu bantuk in a pilmi lawng hi ‘sinpuang’ (ဆင္ေျပာင္သေဘၤာ) tiah auhmi si i mah lawng cungah cun minung 26 an cuang nain minung pasarih lawng mei ceuhnak hmun sernak dingah cun an rak phan kho. Lawng a pilnak kong he pehtlai in thawngpaang dik le fel tein theih khawhnak ding caah kawlram rili kam lawng dinhnak le lawng pilnak lei ah ttuanvo nei tu hna sin ah zei hmanh hal kho an si rih ve lo.\nMah lawng pilmi le minung tlaumi kawlhawl nak ah Pyine meithat phu lei zong nih biatak tein ttuanvo an laak ve i “a tu bantuk in a pilmi lawng hi mi piah tteih ser dingin a kalmi cozah lawng pakhat a si i zei ruangah dah a pil timi belte cu kan nih zong fiang tein kan thei ve rih lo, lawng pilnak hmun ah kal in a tlaumi tu kan kawl cuahmah hna lio si” tiah pyine meithat phu hruai tu U Thaw Dar nih Irrawaddy thawngzamh phu hna sin ah a chim.\nMah lawng hi zei ruang set ah dah a pil timi cu dik thliar tak in an thei kho rih lo nain mi piah tteih ser dingin an kal lio ah hin ti cung ummi lungpang he aa suk ruangah si ttheu lai tiah Maan Aung myone chungah cun thawngpaang a chuak ngai tiah Maan Aung myone lei in pyine hluttaw kusale U Boe Nweih nih a chim.\nHOME, MYANMAR February 11, 2019 February 11, 2019 by David


Hi Kong Hi Ruah Ahcun Lung A Faak Hringhran Ko Mu Sualnak Fihnung Thurhnawm Taktak A Tuahmi Hmanh Zalong Ngaiin An Umter Asinain Rev. David Lah Tu Cu Si Lo – Chin World News Evening\nJune 8, 2020 Salai Van Myanmar News\nNgakchia Tlaihrem tu cu Cikcin an khih duh lo, Rev David Lah tu cu Cikcin he Biaceih zung ah. Hi hmanthlak pahnih hi a tulio ah mipi nih an comment ngai mi, an ceih ngai mi zong a si. Covid-19 zulhphung buar in taza cuai mi Rev. David Lah cu misual, Lainawng bantuk in a umnak Hotel in Biaceih zung lei ah Police nih Cikcin he an hruai. Cu lawng si loin Insein thonginn ah an kuat colh i a voi 2nak Biaceih zung an chuah pi lio zong ah Misual le Lainawng taktak bantuk in a kut cu Cikcin in an khih rih hi a si.\nA si nain Kawlram tuanbia ah a chia taktak mi Lemcang Min Yarza cu a sin um nu ngakchia nute a tlaihhrem lawng si loin a chiatha tiang ah Acid a toih. A sin um nu hi voikhat lawng hmanh si loin voi tam ngai tlaihhrem dawh a si. A sualnak a ngan tuk aa theih ve ruang ah a nupi he an zam, a si nain DKBA hriamtlai phu nih Shan ramri lei ah an tlaih manh hna hi Kawlram police kut ah an rak pek mi hna a si. Cu tluk in a sual mi, tlik le zaam hmanh aa tim mi lemcang Min Yarza cu Biaceih zung an chuah pi ahhin a kut ah cikcin zong an khih lo ti a si.\nCu tluk in a sual mi, tlik le zaam hmanh aa tim mi lemcang Min Yarza cu Biaceih zung an chuah pi ahhin a kut ah cikcin zong an khih lo ti a si. Hi kong ah bia halnak tampi a chuak. Zeiruang ahdah misual, nungakchia a tlaihhrem tu, nungak chia a chiaṭha ah Acid tiang a toih mi le, Police kut in zaam aa tim mi Min Yarza cu a kut ah cikcin an khih lo. Zeiruang ahdah sualnak zong a tuah lomi hramhram in sualpuh men mi Rev. David Lah cu mibu hmai ah zohchia in a kut cikcin an khih, Rev. David Lah cu mifim puitling a si, Cikcin an khi lo zong ah a zam ding a si lo nain hramhram in an tuah i a mualpho an i zuam tiah mi tampi nih hmanthlak tarlangh in an ceih ngai mi a si.\nKawlram ah a puitling mi Democracy, Federal uknak taktak kan hmuh khawh hlan chung cu, Khrihfa caah zalonnak a um kho taktak lai lo. Khrihfa cu target peng kan si rih ko lai. Cu lawng si loin Khrihfa kan si ruang ah le, tlangcung miphun kan sinak ruang ah Kawl minung nih an kan rialdip peng rih ko lai. David Lah le Min Yarza hmanthlak nih hihin Kawlram ramkhel dirhmun a fian ter ngai ngai. Ref: V.O.M Journal


Hakha rawl dawr ah tthut khawh si ti lo | THE CHIN EXPRESS\nHakha rawl dawr ah tthut khawh si ti lo\nHakha khuapi ah Covid-19 vennak caah zawtnak karh a fawinak rawl dawr le lakphak dawr pawl ah tthut in ei khawh si ti lai lo.\nNgandamnak Vuanci Zung tang i Covid-19 Dohnak Zung nih Covid-19 zawtnak karh lonak dingah September 22 thok in rawl dawr le lakphak dawr ah tthut in ei ti loin pasal (take away) lawngin cawk khawh si cang lai tiah nawl a chuah.\nRawl dawr le lakphak dawr ah tthut in dinei lo ding timi nawl a zul lomi paoh cu Kokek Ral Runvennak Upadi in dantat an si lai, tiah Hakha Covid-19 Dotu Bu nih a ti.\nAtu hi Kawlram ah Covid-19 zawtnak a karh tuk lio a si caah mibu umnak Bar, Night Club le KTV dawr pawl cu cozah nih a khar ter dih hna.\nCun, bank le zung tibantuk zong ah biatak tein ralrinnak an ngei.\nPhungki sianginn le biakinn pawl zongah pumh, thlacam le puai tuah khamp chung a si rih. Atu ah rawl dawr le lakphak dawr ah tthut ti loin pasal lawngin cawk khawh si cang lai tiah nawl an chuah tthan.


Thailand ah nifatin minung 100 leng covid-19 zawtnak an i chawn | The Chin Express\nThailand ram ah a luancia thla chung ahcun covid-19 zawtnak a ngeimi kut khiah khawh zat lawng an si nain atu ahcun nifatin covid-19 zawtnak ngeimi 100 leng an si. Zawtnak ngeimi tamdeuh cu thongh (boxing) puai tuahnak hmun in aa chawnmi an si hna.\nThailand ram ah tuni lawngah covid-19 zawtnak ngeimi minung 111 hmuhchap an si. March 24 ah mizaw thar 122 le March 25 ah mizaw thar 106 hmuh an si. An ram pumpi ah zawtnak ngei minung 1045 an si i minung 4 an thi cang.\n“Coronavirus zawtnak ngeimi minung 88 cu an dam i sizung in an chuak cang. Minung 953 cu sizung ah an um ko, cu chungah minung 4 cu an zual tuk,” tiah Thailand Ngandamnak Zung in sibawi Anupong Suchariyukul nih a chim.\n“Atu bantuk in Thailand ram ah covid-19 zawtnak a karhmi hi nuamhnak puai, boxing puai le biaknak puai ah an kal ruangah a si. Nifatin an karh peng rih kho men,” tiah sibawi pa nih a chimchap.\nAtu lio cu Thailand ram ah rian a ttuanmi Kawlrammi pawl zong Myanmar ram ah an kir thluahmah hna.\nMyanmar ram a hung kirmi Kawlrammi cheukhat cu nawl ngeitu nih anmah inn cio ah ni 14 chung leng chuak lo dingin an ti hna nain a zul duh lomi zong an um ti a si.\nThailand ram, Phuket khua ahcun sii lei rianttuanmi zong an zaw.


A FAPA, TUM BIK FAPA BAK NIH A CHIM VE MI – The Chinlung Post\nThantlang No 3 khuabawi Pu Tum Bik nih palik sin ah Thantlang mino report atuah hna i, amah Pu Tum Bik lila nih an innchungah a va zulh hna tiah social media ah a hung thang. Hi konghe pehtlaiin Khuabawi Pu Tum Bik fapa Liah Te nih fianternak atuah ve. Pu Tum Bik nih mino a report hna an timi hi biahman lo asi tiah Pu Tum Bik Fapa Liah Te nih a fb ah a langhter. Amah fianternak atuahning cu atanglei bangin asi.\nTum Bik Fapa Sin Hrilhfianhnak. Khah! Bia chia kha ka chim ka duh lo ruangah kan el lo. Hitlukin biafak in na ka ti nain a ka chimtu minung chim ka duh lo ruangah dai kan block lai ti hi ka biafak bik a si. Comment tete ah bengh ding zei e nan ka ti ve caah kan leh lai. Pu Tum Bik nih Thantlang mi a report hna tiah a ṭialmi keimah ka si.\nThantlang lei hrim hrim in post an ka ti caah ka post. Zei ca tiah fb ah an ttial ahcun na pa le phoih nih an suam dih hna ding a si. “A report hna lo, palik pawl nih khua uk bawi a si caah an umnak kan chim an ti le chimh lo awk a ṭhat caah amah nih an inn ah a va kalpi hna tiah nangmag lila nih na ka ti. Report nakin mino hna an umnak pawl palik sinah a va chimh hna khi ttih a nung deuh.\nHi bantuk hi leh kan tim lo. Nangmah le keimah kar ah dih seh ka ti nain mi zapi theih in na post caah ka si khawh chungin ka dir ve lai. Kan leh lomi khi kan ṭih caah a si lo. Bia vaivuan ka post lo. Phone an ka chonhnak tette ka ngei dih.Tlaihmi minung le luh hnawhmi hna ka theih dih hna. Cun, na pa nih CDM a tuah duh lomi le USDP ah a um pengmi zong kha ṭha tein rak tuaj ve te uh. Credit: Nusung Htg-Nunu


D.T a remlo tu nih D.T sualphot rumro in an i la le an chim tikah khatlei in kachim mihi DT tanh in a ka hmutu nan um khomen. – Hakha Cherry\nNizan US hruainak hmunpi ah mibu an luhnak kong he pehtlai in ka hmuhning tlawmpal chim ka duh. D.T a remlo tu nih D.T sualphot rumro in an i la le an chim tikah khatlei in kachim mihi DT tanh in a ka hmutu nan um khomen. Asinain thil hi kaphnih in cuanhthiam ngai a hau. Aruang cu nizan a cangmi kongah zei media le tuanvo latu hmanh nih ho nih a fial hna i zeibantuk nih an chimhhna ti umlo in kanmah le ruahnak rumro in chim asi caah asi. Taktak tiahcun khakha thil phunhnih in a sikhomi a um. Cu a sikhomi hna cu;.\n1. Nizan Cabinet innpi a luhhnawhtu hna kha Trump tanhtu le R party longte ansi tiah chimkhawh asi lo. Phundang in chim ahcun Trump huatu le D pawl an i hrolh i buainak an chuahter tiah chimkhawh asi. Hizawn ahhin ziah hitin nachim, kuttlai hmuhsak ding na ngeimaw tiah nan ka ti khawh. Asi ka ngeilo nannih T a puhtu le R a puhtu teh T le R ţanhtu bak an siko timi zei indah nan langhter velai? Nain keicu hmuhtawnmi ka ngei.\n2007 Kanram duh lonak langhter in lam kan rak zawh lioah Kawl တ်နပြန် ထောက်လှန်းရေး pawl nih 88 generation kasi aa ti na, မျိုးချစ် ဒီမိုကရေစီ aa tinak… an rak i hrolh i kan lam zawhnak le mipi sin bia kan chimnak ah an rak i tel. Cu pawl nihcun kan duhlonak lam kan zawhmi ngolter ding le kan zawhlio ah buainka chuahpi ding kha heh tiah an i zuam. Cubantuk an tuahsernak nihcun nem te le dingrep ngei tein lam a zawhmi hna kha mipi nih “mi thil hrawktu le buaibainak chuahpitu” ah ruahding in an kan tuah. Cubantuk cu Double agent or destroyer tiah kawh ansi.\n2. T nih US rampi buaiter a duh caah 2020 thimnak a cohlan lo silo in a dik lomi thimnak le vote fir in an ka tei ati caah a dohkalh khi asi. Cucu a zum i a pommi ramthen tamnawn nih an dirkamh. Aruang cu a diklomi riantuannak asi tiah an hmuh ve caahasi. Nain an hmuh mi le ruahmi langhter kholo dingin D lei tunih a luancia zarh 2 ahkhan Florida le Tennessee ah vote relnak seh/computer le an chiahnak inpi bomb an puah. Cucahcun nizan a cangmi thil hi kan huatmi le duh lomi rumro sual phot le nehchih hi a dik lomi asi.Credit-Peng Hlawnceu


US Chin pa cu nupa sualnak video a kuat hna caah an tlaih | The Chin Express\nUS khuasa Thang S. Mung, kum 36 nih nupa sualnak video 3 mi a kuat hna, a kuatmi minung nih palik sinah an report i palik nih an tlaih.\nKum tlinglo nu pawl nih nupa sualnak an tuah lio video 3 cu mi a kuat hna.\nThang S. Mung hi Kentucky state, Bowling Green khuapi ah a ummi si.\n‘Kum tlinglo nupa sualnak video na kuat hna’ timi upadi phun 3 in taza an cuai.\nThang S. Mung, kum 36\nPalik nih thil sining tling deuh in an hlat cuahmah liopi asi.\nAtu lawlawse cu Warren County Regional Jail thong ah an thlak.\nLaipa i ralring uh\nHi bantuk video le hmanthlak thurhnawm kuat a hmangmi Laipa nan tamtuk. Malaysia um Lai nungak pawl zong nan kuat lengmang hna.\nMalaysia, Singapore, Australia, US, Canada, Norway, tbk ramkip ah hi bantuk video le hmanthlak kuat a hmangmi cu report in thongthlak khawh nan si.\nThawngpang dang rel awk: Malaysia Lai nu nih a tonmi\nMalaysia Lai nu, Hannah Sui cu a rianṭuannak Kuala Lumpur um Sungei Wang kungṭeih ah Lahwahkah nih August 29 ah ramdangmi tlaihkhihnak an tuah i an tlaih thongthlak dengmang. Hihi atu lio Malaysia Chinmi dihlak kan dirhmun cio asi.\nAtu hi UNHCR Malaysia cazin ah Chinmi 22,490 kan um. Mah chungah 18,000 hrawng hi UNHCR catlap aa tlaihmi kan si i kan him lo tuk. Card in thlenpiak zokzok dingin kan pale nih UNHCR kan chimhpiak uh.\nUN catlap aa tlaihmi pawl hi kum 2013 ah UNHCR nih card pekmi lawngte an si ko hna nain 2017 le 2018 ah an card tat-ṭan an ṭu tikah card pek ti loin catlap a pek viar hna.\nCard an rak i tlaih lio ahcun an him deuh ngai, nain catlap an i tlaih hnu cun atanglei video ah Hannah Sui nih a tonmi a chim bantuk hin ni fatin lengchuah le rianṭuan kal paoh ah thinphang le lungrethei in a um peng hna.\nUNHCR cazin ah ai tel lomi Chinmi zong 20,000 hrawng kan um lai tiah zumh asi. Hi vialte zong card pek dingin Australia le US um Chinmi kan pale nih UNHCR le nan cozah sinah kan chimpiak ko sawh uh.\nHmasa thawngpangCDF-Hakha an thazaang ṭhawnnak caah caw 2 le sia 1 an hlut hna\nHnu thawngpangCDF-Lautu: Kawl Ralkap le Palik pawl nan hriamnam tling tein kan sinah ra lut ulaw tangka ting 50 kan in pek hna lai


Midang Zeirello Va Hmang Hlah - Ramleng Chinmi\nHomeBiafimMidang Zeirello Va Hmang Hlah\nMidang Zeirello Va Hmang Hlah\nJuly 10, 2017 Dar Din Biafim 0\nTlangvalpa nih nungak pakhat a duh ngaingai i nikhat cu a ralthatnak vialte he cu nungaknu cu thinphang ngai khin a duhnak kong a hei chimh.\nCu nungaknu cu a ruahning bantuk a si nemmam lo i, nungaknu nih cun, “Hey… thate in ngai tuah, na thla khat tuanmi hlawh (tangka) hi nikhat ka hmanmi tlukceo lawng a si. Cu bantuk cu zeitindah kan duh khawh hnga? Na raltha ko aw! Nang he hin ai duh kho ding kan si hrimhrim lo. Kal law, nangmah dirhmun he ai khatmi va kawl ko” tiah bo nawn in a rak leh.\nSihmanhsehlaw, tlangvalpa nih cun a duh ngaingai ruangah lungthin dang a ngei kho lo nain ka caah ruahchan awk a um lo ti a hngalh fawn caah lungfak ngai in a tuar.\nNi le caan hna an hung liam ve lengmang i, kum 10 tluk a rauh hnu ah ruahlopi in dawr ah an i tong. Cu nu nih cun, “Hey… zeitindah na um thai? Na dam tawn maw? Nupi hna na ngei cang maw? Kei cu pasal pei ka ngeih cang cu. Zoh hmanh, kan chim lai! Ka pasal nih cun thla khat ah sing 6 renglo pei a hlawh cu, na khuaruah a har maw?. Cu pinah, a fim i a fel tuk fawn” tiah uangthlar ngai in a hun chimh len.\nCu bia a theih tikah tlangvalpa cu a lungfak ngaingai. Asinain, leh a hun timh liote ah khin a pasal nih an sin a hung phan i, “Ehe, boss, hika hin zeidah na rak ti? Hihi ka nupi a si ko hih. Nan kut i tlai ta u, zaangfah tein. Anih hi kan company ngeitupa a si, atu ah hin a kuttang ah billion tam tuk man project kan tuan cuahmah lio a si. Kan nu, kan boss hi i hngalfiang lo men lai. A dawt tukmi nu nih a duh khawh lo ruangah atu tiang hin nupi ngei loin pei a um thai cu. Mah nu kha mi vanchia ngaingai a si! Rak duh sehlaw cu mu vawleicung nu vialte lakah nu vantha bik a hei si ko hnga” tiah a nupi cu a hei chimh.\nA nupi cu a ningzah he ai ngaihchih he chim awk zeihmanh thei loin vawlei lawng ngang ko in a zoh.\nKan nunnak hi a tawi tuk i, ai her lengmang fawn. Na dirhmun ah khan na dir peng kho lo i cu bantukin, midang zong an dirhmun ah an dir peng kho fawn lo. Cu ruangah cun midang va nehsawh le zeirello va hmang hrimhrim hlah.


US President Biden nih Myanmar Ralbawi Pawl Dantatnak Thawng a Thanh – THE CHIN JOURNAL\nMyanmar Coup, US\nFebruary 24, 2021 February 10, 2021 | The Chin Journal | Hakha, Chin State\nUS President Joe Biden nih Myanmar ralbawi pawl cung dantatnak kong a chim lio\nUS President Joe Biden nih Myanmar ram nawlngeihnak a latu Myanmar ralbawi pawl dantatnak thawngthanhnak a tuah cang, tiah theih a si.\nHi dantatnak hi a nung colh dingmi a si i, nawlngeihnak a latu Myanmar ralbawi pawl pin ah anmah he aa naihniammi chungkhar pawl zong dantat chih dih an si.\n“Myanmar ram nawlngeihnak a latu ralbawi pawl a rianrannak in dantat khawh nakding Executive Oder thar nihin ah ka fehter. Nawlngeihnak laknak ah aa telmi Myanmar ralbawi pawl le an chungkhar vialte a rianrannak in le hmual ngei ngaiin dantat colh an si lai,” tiah President Biden nih a chim.\n“A voi khatnak bik karhlannak ca ah zei bantuk dantatnak dah kan i tinh lai timi tutan zarh chung ah kan zohfel lai. Cun, Myanmar ram lei kuatmi US thilri (Exports) kong zong ah faak ngaiin dantatnak kan tuah lai,” tiah a chim chap.\n“US he aa pehtlaimi rianttuannak, Myanmar ralkap ca ah hlawknak a petu pawl kan phih dih lai. Asinain, Myanmar ramchung i ngandamnak, zatlangbu cawlcanghnak le Myanmar rammi hna ca ah direct in hlawknak a petu rian/bawmhnak pawl cu pehzul in kan dirkamh lai,” tiah pehzul in a chim.\nCun a donghnak bik ah, “Democracy cawlcanghnak a linhsat lio ah lamzawhtu hna cung ah hranhramnak (Violence) hmang in lehrulnak an tuahmi hi a zeitilei hmanh in cohlan awk a ttha lo. Vawleipi nih Myanmar ram kan cuanh ko. A herh ahcun dantatnak chap tthan ding in ready kan si. Vawleicung kan hawile ram hna he ttuan tti in Myanmar ram kong hi pehzul in kan tawlrel lai,” tiah a chim.\nMyanmar ralbawi pawl cung in dantatnak an pek dingmi hna hi dikthlir in langhter a si rih lo caah aho ralbawite khi dah/zei bantuk dantatnak dah pek an si timi theih fian a si rih lo.


Zohchia In An I Then Ko Cang Trump Maw Palh Deuh Mike Pence Dah Biden Rian A Luh Ni Ah Ka Chuak Hlei Lai Lo A Ti Rih – Chintanbo\nZohchia In An I Then Ko Cang Trump Maw Palh Deuh Mike Pence Dah Biden Rian A Luh Ni Ah Ka Chuak Hlei Lai Lo A Ti Rih\nJanuary 13, 2021 admin THAWNGPANG 0\nPence cu, Democratic Party nih 25 amendment hmang in Trump cu a rian in ngolter ding hi an fial nain, a al hna. Cun, Jan 20 hlan chung, an rian a tangmi pawl thate in tuan aa timh pinah Joe Bidden Inauguration zong ah chuah aa timh tiah an langhter chih. President Trump belte cu “Joe Bidden Inauguration ah ka chuak lai lo” tiah a chim i, US tuanbia ah Kum 150 hnu ah Inauguration a chuak lomi President a si lai tiah NBC nih an langhter. Jan 6 sandahpiah lio ah hliam hma in a nunnak a liammi, Capitol Police officer chungkhar cu Mike Pence nih a va leng hna. Asinain, Trump tu nihcun a chawnhbiak rih hna lo tiah nbc news nih a langhter rih.\nTRUMP hi a political career zoh tikah thingkung kai a thiam ngai nain a ttum lei a thiam ti lomi ka lawhter ngai. Teinak hmuhnak ahcun Mipi thinlung a lak khawh ngai ko nain, sungh a thiam ti lomi nih a thlak tthan. Politics a khel ning zoh tthan tikah, Republican Party in Primary a rak icuh lio ah anmah Republican primary election system hrim hi “Rigged” a rak ti cang. Mah lio ahkhan rak sungh sehlaw, a cohlang lai lo. “Rigged” a si tiah Independent in a rak icuh lai i, Republican Party cu a khuai/a tthen lai. Asinain Republican party in icuh ding teinak a hmu ko caah, a dai. 2016 ah Hillary he President an icuh lio ahkhan “election is rigged” a ti lengmang thiam. Rak sungh sual sehlaw, Mipi vote cun ka tei nain Rigged/fir/ in a ka tei a ti lai ti kha, a campaign message in ah rak ifiang cia. Cucaah, Presidential Debate kip ah Election Result hi na cohlang lai maw? Tiah an rak hal lengmang nak kha a si.\n2020 election ah Joe Bidden he an izuam tthan i, Election is rigged/stolen tiah a cohlang duh lo. Legal te in challenge khawhnak vialte ahcun, a challenge dih nain, a tei hlei lo. A donghnak, House le Senate Joint Meeting ah a Vice President tiang phunghrampi buar in Electoral college result objection tuah ding a fial. Sungh a thiam ti lo caah, a donghnak ahcun, amah he nainiam bik, A Vice President Mike Pence he lamdang zulh in an political tuanbia cu an dih ko.“2020 election ah kan sungh zong ah 2024 ah izuam tthan ding caan tha a ra tthan lai” tiah ruah khawh ding a si nain, sungh duh lo ruang ah minung 4 nunnak a lak in a liam i, amah dirpitu nih meithal he sandah piah an itimh rih ti a si fawn tikah, a herh loin minung nunnak tampi a liam chap rih sual hnga maw tiah ruah a rem lo taktak khi a si ko. Apoi e! Zasang Cinzah\nKhah US State 50 Ning Bak In Meithal Le Hriamnam He Lam An Zawh Kho Hi Mu


North Korea nih US ralrin peknak caah missile zun 2 a puah | The Chin Express\nNorth Korea nih US ralrin peknak caah missile zun 2 a puah\nUS nih sipuaizi phih chap a timhmi cu North Korea nih ‘fak piin kan lehrulh lai’ ati i ralrin peknak caah missile zun 2 a puah.\nNorth Korea cu liamcia caan i missile a puahmi ruangah US nih sipuaizi phih chap a timh. Cucu North Korea nih ‘kan thinhunnak thil na tuah caah fak piin kan lehrulh lai’ ati i ralrin peknak caah missile zun 2 a puah hi si.\n“Missile an puahmi cu North Korea ram nitlaklei rilikam um North Pyongan ramkulh ah asi,” tiah South Korea ralkap bawizik nih a chim.\nJapan rili ralkap zong nih, “North Korea nih missile a puah,” tiah thawng a thanh ve.\nMissile an puahmi cu Japan sipuaizi hmun pawng rili chungah a tla.\nLiamcia kum pawl zongah North Korea nih missile a hneksak lengmang. “Ram pakhat kan si bantukin missile hneksak cu kanmah nawl asi. Kanmah tein kanmah ram ah missile kan hneksak komi rumro US nih sipuaizi a kan phih lengmang caah thinhunnak le huatnak a chuahter,” tiah North Korea nih a chim tawn.\nNorth Korea Ramdang Vuanci nih cozah media KCNA sinah, “North Korea nih nai hrawngah ralkap pawl hriamnam thar a pekmi hna cu kan ram ralkap hi chanthar ralkap ah ser a duh caah si, zei ram hmanh ti hramnak le tlerhnak asi lo,” tiah a chim.\n“US nih a kan tlerh le hnorsuan ahcun fak deuh in kan lehrulh lai, kan lehrulh hrimhrim lai,” ati.\nHmasa thawngpangMalaysia: Cambodia hruaitu Myanmar a tlawnmi cu kan lungṭha lo ngai\nHnu thawngpangMyanmar ralkap pakhat hriamnam tling he CNDF sinah sinah a zaam


Paletwa ah CNF/A Ralkap an phan; Kawl Ralkap le Cozah nih ralrinnak an pek – THE CHINLAND POST\nPaletwa ah CNF/A Ralkap an phan; Kawl Ralkap le Cozah nih ralrinnak an pek\nSalai Tluangkipthang & TCP Hakha — KUM 2015 thawk in Kawl Ralkap le Arakan Ralkap (AA) kahdohnak ruang ah hartong le buaibai in a ummi Chin ramkulh thlanglei ah Chin National Front/Army (CNF/A) ralkap an phan cang tiah theih a si.\n“CNF/A kan ralkap hna cu Paletwa ah an phanhnak cang” tiah CNF/A cunglei lutlai sin in kan theih.\nHi kong he pehtlai in, CNF/A nih 2020 March 16 in 19 karlak ah an tuahmi Conference ah biafunnak an tuahmi cathanh ah Chin ramkulh Paletwa cu Kawl Ralkap le AA an i kahdoh ruang ah miphun caah thinphannak (biapimi) ri (emergency) kan phan tiah an rak thanh.\nCNF Cathanh, March 2020\nChin hriamtlai phu cu 2011 November 19 ah Thailand ram Mae Sai khuapi ah Cozah palai U Aung Min hruaimi le CNF/A in Pu Zing Cung le Dr. Sui Khar he tiah kahdaihnak biaruah ding ah an rak thawk.\nCucu, kahdaihnak tuah ding in biaruahnak an rak ngaih hnu ah 2012 January 6 ah hnatlaknak 9 in siseh, 2012 March 7 ah hnatlaknak 15 in siseh ramkulh cozah he cahren an rak ngei kho. Cu hnu ah, 2012 December 7 ah Ramkomh cozah he kahdaihnak caah biaruahnak an rak ngeih than i, hnatlaknak 28 an rak ngei kho. CNF/A le Ramkomh Kawlram cozah nih hnatlaknak an ngeihmi hi a phun 52 an rak ngei kho.\nKahdaihnak minthut ning in CNF/A cu Paletwa ah meithal he umkal an ngah lo nain, miphun humhimnak caah Paletwa ah umhmun khuar ding in an kal hi a si. Hiti CNF/A nih Paletwa lei ah umhmunkhuar ding in an kal ruang ah, Kawl Ralkap nih ralrinnak (Ya-za-tan) an pek hna i, Aung San Suu Kyi nih remdaihnak caah a hruaimi National Reconciliation and Peace Centre (NRPC) zong nih ralrinak ca an pek hna tiah theih a si.\n“Kan Ralkap pawl Paletwa ah umhmun khuar ding in kan thlah hna ruang ah Monywa hrambunh Northwestern Command nih ralrinnak ca (Ya-za-tan) an kan pek” tiah CNF/A cunglei lutlai pakhat nih a chim.\nChin miphun hriatlai phu nih Paletwa ah umhmun khuar ding in an phanh hi a nithla dikthliar cun theih a si lo nain, a luan ciami kum chung ah si dawh a si.\nCNF nih Para/Pathiantlang kiangkap ah hmunhma panga (5) cu 2012, 2013 ah Ramkulh (state) le Ramkomh (union) cozah sin ah an hal nain i ceih than ding an ti i nihin tiang umnak nawl an pe hna lo tiah kan theih.\nCNF/A cu 2015 October 15 ah Ramkomh Kawlram cozah le a dang tlangcung hriamtlai phu 7 (atu ah cun tlangcung hriamtlai phu 10) he Rampi Kahdaih Hnatlaknak (Nationwide Ceasefire Agreement) min an rak thut cang.\nCNF/A cu cozah he kahdaihnak min an thut hnu in, Vanzangtlang, Zingpizingte, Tluangram ah phungning (official) tein in an um lio a si.#\nNext CNLD Hakha Pyithu Hluttaw in Pu Ngun Maung; Amyotha (2) in Pu Robin an i cuh lai


Chin Ramkulh Cozah nih Pengkua Chung Ah Covid-19 Runvennak Caah Bawmhnak An Pek Lai – Zion Tlang Media\nApril 2, 2020 admin Chin\nChin Ramkulh Cozah nih Chinram peng kua chung COVID-19 i runvennak ca ah tiin Myanmar tangka sing 20 bawmhnak a pek lai tiah Minister Pu Pau Lun Min Thang sin kan theih. “Chin Ramkulh i peng kua chung ah COVID-19 i runvennak ca ah tiin Ramkulh Cozah nih sing 20 cio pek ding in biachah nak kan ngei. Hi tangka hi Peng kip i cozah he pehtlai in runvennak committee a dir mi sin ah kan pek hna lai. Cun, hi tangka hi Ramkomh cozah nih COVID-19 ca ah 1Billion Budget an kan pek mi chung si loin kanmah Chin Ramkulh cozah tangka sing 1000 chung in kan pek mi hna a si,” tiah The Hakha Post ah a chim. COVID-19 in kan i runven, kan i khamh khawh nakhnga ca ah tiin a peng in siseh, a khua in siseh, zatlang bu in siseh, mino lei in siseh Committee dir cio a si. 2020 April 1 tiang ah COVID-19 in Myanmar ram chung ah a thi mi minung 1, zawtnak hrik a ngei mi minung 15 an si cang tiah kan theih.\nCun, Ramkulh Ngandamnak Zung Lutlai Dr. Aung Ngwe San nih “Committee hi Cozah lei lawng si loin khuachung mino siseh, zatlang bu in siseh dir kho ulaw ti ka duh. A ruang cu kanmah Cozah lei nih cun khuachung ahhin kan i choklet tuk kho lo i, thil sining hi kan thei thlu kho lo. Committee nan dir tik zong ah Cozah he pehtlaihnak hi tuah kho zungzal uhlaw a tha. Kan i bawm cio hna lai, kan tuanti hna lai,” tiah a chimchap.Credit: Hakha Post\nCovid 19- Pandemic nih kan vawlei muisam a thleng taktak. A thupmi vawlei cung politics zong tampi a phozar. Vawlei hmanmi thilri vialte ti awk in supply a tuahtu China nih Vawlei cung chanchuahtu ka si tiah langhter duh ah tulio Vawlei Pi nih an herhmi thilri ser ah a a tho cang. USA nih kanmahte in zei paoh kan ser khawh ve ko dakaw tiah US Defense Production Acts cu an hman colh ve i tulio Covid 19 dohnak caah an herhmi thilri cu ser hram an thawk ve cang. China cu a rauh hlan ah a tlu/collapse lai tiah an ruah i caan saupi an rak chim tawnmi cu, tluk lei si loin a thawng chin lengmangmi a lo cang.\nCovid 19- Pandemic nih vawleipi a von den tikah China nih vawleipi hi zeitluk indah harnak a pek khawh? Zeitluk indah influence a tuah khawh timi a von fiang ngai ngai. “Climate Change” movement ruang ah nitlak ram tampi cu an ram ah company dirh loin China ser an irinh. Emergency in thilri an von herh tikah an car. An awlok a chong. Cucaah, ram kip nih a herhmi/essential thilri cu an ram ah ser cio a biapit nak a langhter ngaingai. Cucaah, Covid 19 nihhin vawlei cung economic muisam tampi a thleng te kho men.Credit; Zasang Cinzah\nPrevious Post:Covid 19- Pandemic nih kan vawlei muisam a thleng taktak. A thupmi vawlei cung politics zong tampi a phozar.\nNext Post:Pastor Hram Bik Lian Nih Rak Kir Thang Tiah A Tialmi Ca Hi Rak Rel Ve.


A SINING ZOHCIO TUAH UH KHUARUAHHAR TAKTAK A SI KO – The Chinlung Post\nA SINING ZOHCIO TUAH UH KHUARUAHHAR TAKTAK A SI KO\nVawlei cung minthang Kanye West nih thanhnak a rak tuah cang bantukin tukum thimnak ah US president kaa cuh lai tiah thanhnak a tuah. US President ka cuh lai tiah thanhnak atuah hnu ah minung tampi hna nih an soisel i, minung tampi hna nih an dirkamhnak bia le hla an langhter cio hna.\nKanye West dirkamhtu chungah pakhat a sive mi cu Kanye West nupi ttawkttha Kim Kardaschian a pa ei a rak si balmi atu ahcun Nu sinak ah aa thleng cangmi Caitlyn Jenner zong hi aa tel ve. Culawng siloin khuaruahhar ngaiin thanhnak atuah ve. Caitlyn Jenner nih Kanye West president cuhnak konghe pehtlaiin a tanglei bantuk in a chim.\nKanye West president aa zuamnak dingah hin Kanye West caah vice president si ka duh i, ka timhmi asi tiah a chim.Tutan ah Kanye West vice president caah timhlamhnak angeimi Caitlyn hi Kum 70 a upa cang mi zong asi. TMZ ah a chimmi cu Vice president cuh dingin timhlamhnak ka ngei tiah a langhter.\nCun vice president ka si kho lai maw? si kho lai lo timi zong Kanye West sin ah cakuat zong ka ttial cang tiah a chim chih. Hi konghe pehtlaiin Kanye West cu a ralaimi US thimnak ah President cuh dingin timhtuahnak angeih pin ah BYP timi zong a dirh. Kanye West cu Independent in zuamnak a lut lai tiah theih asi.\nVice president dingah timhlamhnak angei mi Caitlyn Jenner hi Kim Kardashian a pa ei a rak si cangmi asi i, Kim Kardashian a nu Kris le Caitlyn hi a rak i ngei cang mi an si. Asinain atu ahcun pa sinak in nu sinak aa thleng cang. Kendall le Kylie Jenner hna nih Caitlyn fa le hna si tiah an langhter chih.\nPU LMC NIH THAH LE NAWN A KA PUHMI KONGAH FIANTERNAK


Hlaphuah Thiam Pu Herh Lian He Biaruahnak - THE CHINLAND POST\nPu Herh Lian cu Laimi lak ah hlaphuah lei minthang a si lawng si lo in atulio ah Tent Band ringawn tumtu phu a dirh i cu Band ah Bass a tum cuahmah lio mi a si. Mino hlasak thiam minthang tampi nih an sak mi Laihla a tam deuh cu amah phuahpiak mi an si. Amah hi Lai hla phuah le tawlrel le tum bak in aa cawm mi a si i tutan ah Chin Digest nih kan Lai hla kongkau— a bik in hlaphuah le hlasak lei, hla lei kan thancho khawh nakding ah a saduhthah pawl biaruahnak kan hun ngeih.\nHerh Lian (HL): Hla ka phuah hmasat bik ti hi hiti hun chim awk ah a har ngai. Hla hi ka rak duh hrimhrim. Ka phuah hmasat lio ti in khin kaa cinken ti lo, a sau tu cu a sau cang. Pathian hla tu hi ca te i tial in ka rak phuah. Zuun hla hi ka rak phuah hmasat. Mah lio ah cun sol-fa zong ka thiam lo. Hngalh mi zong ka ngeih lo tik ah hi ka hla hi a tha maw tha lo ti hun chim awk zong ka hngal lo. Hlan chan i guitar in phuah, a bar zong rel theng lo, kiak sup khin ka phuah tik ah keimah le keimah hmuh ning khi a chim awk ka thiam lo.\nPu Biak (G. Biak Nawl) sin ah hin ka va kal tawn. Hiti cawn taktak si lo in ka thiam lonak tete kha ka va hal lengmang. Cun amah nih cauk tampi a ka pek i cu pawl cu heh tiah ka zoh, a Laica tial mi zong ka zohchun. Cucu a si ko. MIT ka rak kai lio ah elective subject in music hi ka rak lak bal.\nHL: Aaa… kaa pe bak ko. Chim ahcun a tam tuk. Cun hi dirhmun ti tik ah a cungpi ah ka va um, hlawhtlinnak sangpi ka hmu tinak khi a lo hnga i hi dirhmun ti awk khi cu ka si lem lo. Nihin ni tiang ka tuah khawh peng mi hi titu khi a si deuh. Hla hi ka tuah tuk ca ah khin pawcawmnak tlak khin a hung tla i a si. A hlan ah cun tlangrian bantuk bak khi a si. Hlaphel chuah kho zong an tlawm tik ah kanmah hla i tel ve seh tiah i sawhhmenh khi a si. Mah i sawhhmenh chan khan hawi dang nakin kai pe, kai zuam deuh, ka siang deuh, ka nun zong kaa thum deuh, ka lungsau deuh. Hla huam mi he kan hun i pehtlaih tik ah ka thiam mi nakin ka lungsau mi tete khi an ka tlaihchan deuh tiah kai ruah. Kei hi kai tangdor fawn ca ah nihin ni tiang ka tuah khawh pengnak hi a si.\nHL: Hla hi cu miphun pakhat, vawlei cung minung nih ngeih dih a si. Laimi zong hla kan ngei ve. Siangbawite nih an kan phurh mi hla sol-fa, tbk le pipu hla tbk kan ngei ko. Lai hla hi hla aw pathum lawng kan ngei i kan rak lanh tuk cang. Zeicadah kan herh ti ah cun miphun thanchonak tahfung a si. Miphun pakhat nih zungnem (art) ti mi hi a ngeih a hau, catial lawng nih a zat bak lo. Holh le bia kilvennak zong ah a hau. Kanmah kan tuanphung ro chi-ahnak zong ah a herh. Biana ah ti ngahring dawi, thal khuapau tbk hna hla ah an cuang, thingram vennak tbk hna hla ah an um. Thla-chiat ruahnak, zanghleicawinak tbk hna hi hla ah an um. Cun pakhat le pakhat i ngaihnak tehna, a hlei in Laimi ramleng ah tampi kan um i aa darh dih mi Laimi ca hrim ah i philhlonak, i ngaihnak hla, i hlamnak hla tbk kan ngeih a hau_funtomnak ah kan ti lai cu. Cun, hla nih hin miphun pakhat chung zong ah pakhat le pakhat a kan dawtter.\nHL: Ka thannak hi Hakha si ve ko. Kan i khat cio ko. Tar pawng zong ah ka um deuh ve tuk lem lo. Bia thuk zong hi ka hlathlai ve lem lo. Kan i khat dih ko. Keimah nak hmanh in bia hi a rum an tampi. Hla cu a lu le taw aa tlaih ding a si cu mu. A hramthawk in kan hun sak lai i tuanbia bantuk a si cun a hramthawk in a dongh tiang a tling hnga. Khakha a tlinh mi chung ah khan bia dawh deuh ti mi cu ruah deuh hau ko cuh. Bia rum ti mi kha cu tlawmpal te thuk deuh in ruah a hau i ka zuam deuh, caan ka pek khawh deuh le ka huam hlei deuh ruang ah a si lai cu. Khikhi ruah deuh a hau ti mi ka ruah ru-ang ah bia khi a ciap deuh mi a lo i a si.\nHL: Hlaphuahtu ka si bantuk in hla phuah a ka fialtu hi kei ka ca ahcun ka chungkhat an si tiah kai ruah ko. Cun, ramleng hna cu chungkhat sahlawh zohkhenhtu an si i, cu bu i an hun ka fial, hlasa bal theng lo zong nih an hun ka fial tik ah cun aw… hihi Pathian nih amah ca ah kua ve u tiah an thinlung ah rian a tuan si ko tiah kai ruah. An ca ah thla zong ka campiak hna.\nCD: Tulio mino nih hla phunphun (pope, rock, rap, tbk.) kha hun sak ngaingai a si. Khatlei ah le kan upa tampi nih cohlan an i harh ngai rih. Phundang cun an lunglennak kho lo. Hihi mino le upa duh mi aa dan tuk mi hi Lai hla thancho-nak ah dawntu a si kho lai tiah na ruat maw?\nHL: Mah hi kong ahcun Laihla thanchonak cun dawntu ngan tuk cu a si lai lo nain dawntu hme nawnte cu si ve ko lai. A ruangcu, Lai hla than-chonak ti cun Lai hla hi Pu Biak bia van i hlan cun thenh chaw si ti lo, zuar chaw ah aa cang cang. Bu pakhat nih maw, khua pakhat nih maw tangka kawlnak tbk hman a si cang. Zapi nih pom khawh ding rumro tuah hi cu zuarchaw tbk tuah ding ah khan an ngaih duh deuh ding mi kan tuah a si cun, an ngaih duh lo deuh mi kha kan duh mi a si ko zong ah zuarchaw a si kho lai lo tiah kan nganh tak lengmang mi te kha a thangcho lo deuh ko lai cuh. Chantiluan rin-gawn kan ngeih ve ko bu i tha kan pek lo tuk a si cun kan hnarcheu a thi ko lai, kan thanchonak dawntu cu a si ve ko lai tiah ka ruah.\nCD: Hla ah hin kan biafang a rumnak a um ti a si. Nain nihin Lai mino tampi nih hla an phuah tik ah Lai biafang lei ah kan sifak ngaingai. Hihi zeitindah kan tuah ah dah a that bik hnga i a hodah tuanvo ngei bik an si tiah na ruah?\nHL: Annih khi tuanvo an ngei hun ti tik ah mawhchiat khi a lo hnga i pumpak hi a si bik ko rua tiah ka ruah. Amah hlaphuahtu pa hi a huam bak a hau hnga. Hla cu chim lo bia hmanh hi a caancaan cun kan chim kho lo cu mu. Biana ah Kawl le Mizo tbk nih caantlaitu tbk an si tik ah an holh hrim an i ziak tuk ning khi mu. Kannih cu kan i harh deuh ziar ko cu mu. Bia hrim kan lanh kho lo, kan rum lo. Khakha bia kan rum khawh nakding ah cun Laiholh tampi holh a hau ko tiah ka ruah. Biathuk le a dangdang zong cauk chuah mi an um ko tik ah kanmah hrim nih kan zoh i kan i zuam a herh ko.\nHL: Kan chambau pah ko tiah lungthiang tein chim ko ning law mu. Laimi bak nih Kawl hla, Mizo hla sak hna aa ziak deuh, aa rem deuh tbk a si tik ah kanmah hla te khi kan dirpinak tha-zang a der deuh. Laimi kan si ko nain dakaw biafang kan kheh lo caan khi a tamtuk. Mi dang tu nih an kan khehpiak deuh cu! Laihla chuak a tlawm, aw tha taktak kan tlawm tik ah anmah nih khuhchilh (influence) tuah awk ding, i cawn ding taktak kan ngei hna lo. Kan uar mi hna khi Kawl le miphun dang an si i cu ah anmah aw tu kan i cawn tik ah khin a si pah. Lai hlasa cu amah bak hun ti awk khi kan tlawm tuk rih. Hlasak daan, ning le cang tbk pawl khin kan bau deuh rih ko. Chim duh mi cu cawn deuh rih kan hau. I zuam deuh rih kan hau ti khi a si ko.\nHL: A ngaitu kan tlawm tuk cang. Laitlang lei in kan chim cun Oh-Set ngei lo mi an tam ngai cang. CD cu Oh-Set hau cu mu. Mawtaw in si fawn lo tik ah cycle in kal pah ah chuah awk a har. A dang zoh awk, ngaih awk le tuah awk a tamtuk tik ah a hun har deuhnak hi a si. Miphun dang tluk (tuality) hun phanh deuh nakding ah tlawmte tal cu hun banh deuh kha a hau ve. Zeicati cun chawlehthalnak pakhat a si ve tik ah mu. Cun a hlante rengreng ah kan i bochan mi cu ramleng um mi hi an si. Nain ramleng um zeimawzat nih le zuun hla kan ngai lo ti a hun si tik ah an ngamh pah cio ti lonak hi a si pah.\nCD: Lai zuun hla chuak a tlawm chin leng-mang mi hi zeitin na hmuh? A poi na ti maw?\nA poi ko. Tlangcung mi miphun dang (Kachin, Wah, Karen le Lisu tbk) hi ka hal hna tik ah annih cu hlaphel an chuah ah an manh tuk. Chuah phu thatho an si. Hla cu Philo a si cu mu. Dawtnak kong a thuh deuhnak kha kherhlai i dawtnak hrin than lengmang kha a si cu mu. Annih cu mah kha an bia le an hla in pakhat le pakhat an i funtom. Kannih cu dawtnak (minung le minung i dawtnak, ram dawtnak) te tiah kan hun funtom mi kha kanmah sin phanh khawh than ve ti lo tik cun kan ngai ti lo. Ca ah cun kan rel ko, kan hna nih a theih ko nain hla melody tha mi te le music aa dawh mi tein kan ngai ti lo. Tik ah Laitlang aa dawhnak kan cuainak, kan hlawi mi, ram dang le ram dang kan i ngaihnak kan bia le hla tbk tete kha an ngaih ti lo le ngaih awk a tlawm mi cu a poi tuk tiah ka ruah.\nCD: Laimi nih hlaphuah bak hin i cawm awk a tha hnga maw?\nHL: Lai hla phuah bak in i cawm ti cu keimah bak hi ka si ko. Lai hla bak in ka rak i thawk, atutiang zong Lai hla peng ka tial ko. Pathian zong a tha i ka nung men si ko hih. Nain ka rum kho bak ve lo hi. Lai hla phan bak cun ti lo khan mah nih tum chih, sak pah tbk cun nun khawh a si ko hih. Nain hawi tluk khawh cu a si bak lo hih.\nHL: Ka theih tawk ah miphun dang ka hawile zong hi an rum, khua an sa kho. Kei hi zingzan ti awk in ka tuan, keimah tluk in Lai hla a lenh mi cu an um tuk lai lo ti awk khi a si, cu tik ah kaa cawm sawk, hawi tluk cu si lo nain mu! A biapi mi cu cozah le bu tbk ah si lem lo in kan tuah zat te kha mi dang sin in a vaivuanh lo a hau, keimah ka tuah mi ka hla kha na uar lo hmanh ah ka riantuannak na ka upatpiak, na ka theihpi i youtube tehna ah mah nawl in chi-ahpiak lo, tbk kha kan herh. Kei cu miphun cung tu hin ka hngat deuh.\nCD: Lai mi hi hla lei ah biatak tein kan than-cho khawh nakding ah kan cozah, siloah mahlei a cawlcang mi bu nih an tuah awk bak a si tiah chim na duh mi a um maw?\nHL: Bu pakhat hi cu a herh bak tiah ka ruah. Music and Art lei hruaitu bu cozah nih hngalhpi mi hi ngei kho sihlaw cucu kan bupi in a thiam, a hngal mi nih kan hruai in kan i bawm cio lai. Zuamnak, cawnnak tbk tete kan tuah khawh lengmang a si cun kan hla hi a thangcho lai ti zong ka ruah i a hau bak tiah ka ruah. Kan mi-phun kan i funtom nakding zong a si lai. Ka chunmang ngaingai zong a si. Cu nih zohchun tlak (hlasak lei lawng hmanh si lo in nunzia lei tiang) hlasak thiam tampi chuahter kan i zuam hna lai i mino tampi nih zohchun ding le cawn tlak kan ngei hna lai. Kannih Laimi hi muicawl thiam (actor, actress) kan ngei lem hna lo i hlasa pawl hi dakaw an nawl kan cawn mi hna an si ko cu mu.\nCD: Nai tan Chin Idol ah khan biakhiaktu na tuan si kaw, nai tan Chin Idol kha na rak i rua-hchan ning tluk in a si maw? Aa zuam mi lei kap siseh, puai tawlreltu nih an tawlrel ning he.\nHL: Atu zong kha a tha tuk. Keimah tu nih cun hi nakin tha deuh seh ti khi ka duh bia. Nai tan kha Top Ten pawl zong kha tha tein ka ton hna i ka chimh mi hna cu Chin Idol ti mi hi Laimi nih kan ngeihchun pakhat a si tik ah hi Chin Idol level ding cun hla hi mah nih i ziak phun lawng sak le thiam i tim lo in, biana ah fung khat sak nakding ah fung hra, fung kul thiam, tampi ngaih pin ah a phuahtu le a satu tiang theih i zuam a herh ti ka chimh ko hna. Anmah zong an i zuam len i an ti khawh tawk a si ko i cohlan kha a hau ko. Hla a har tuk mi, a kerk-awi tuk zong a si lo i hla tluangte a si ko mi an philh ngai mi kha cu ka hnak a ka do bak.\nHL: Tutan aa zuam mi Top Ten kha an thiam tuk, Top Ten leng zong kha an thiam lai ka zumh. Amahbelte zuamnak a si tik ah zuamnak ti mi te nih khin tlawmpal a kan nenh pah ca ah khan a si. Zuamnak a si bantuk in zuamnak chung luh khawh, lalh khawh ding in rak i tim cia hna sehlaw ti ka duh. Cun cawlcangh, ngaihnak hla hun sak tik ah ngaihnak muihmai ken, cawlcangh tbk kan ngeih a biapi ngai. Lai-mi hi mi hmaikhah lo kan hman tik ah hla kan sak chungte kha cu mi hmai khah lo um lo in raltha tak in sak ding i timh hi ka duh. Hla kha an muihmai ah cuang ding in. Cun nuamhsaih tuah (entertainment) le zuamnak (competition) hi aa dang. Kha Top Ten pawl kha entertain-ment cu tuahter hna sihlaw an mak lai—Laimi kan vanthatnak cu choir kan rak sak tuk tik ah solfa kan kheng lawlaw, kan aw lai lo. Asinain zuamnak tete khi kan chei deuh lo tik ah zuam-nak a um tik ah zuamnak tawlreltu khiah mi pawl le a herhhai ding pawl kha tha tein theih cia a biapi tuk.\nHL: Hlaphuah hi atu cu an thiam tuk cang i hun cah ding ah hin keimah hmanh hi a thiam lo lei ka si lai, nain an u le deuh kan si ca tu ah ka siaherh mi tu hun cah ka duh ko hna. Hla kan phuan tik ah kan uar mi hla pakhat kha copy i lak zau i tlawmpalte hun thlen, a olnak cun cu aw thlaam tang lawng in phuah hi si lo in anmah nih phun dang in ser, style dang in tuah hna sehlaw ti ka duhpiak ko hna (new style, dif-ferent song). Direct copy cu chim hau lo mu. Cun, kan phuah lai ah kan hman mi biafang pawl hi a dik maw dik lo ti hlat i zuam ta hma-sat hna sehlaw ka duh. Biana ah, ka cuai tuk hna an hman, cucu Laiholh ah a um lo cu mu. Ni le thla luan in ti hna kha ni le thla hluan in tiah an sak, cung thlapa khi kan mit i tonnak siseh— rak zoh ve law kan mit i tong seh ti ding kha cung thlapa khi kan i tonnak tbk an ti tik ah thlapa cung kai kan hau. Chim duh mi cu kan biafang sullam hngalh hmasat i zuam kha ka duhpiak hna bia. Hla hi a bia tuk mi, hla cu-ang si lo mi bia bak hi a um ve ko. Asinain a vuan tuk deuh mi khi cu si deuh lo in, a vuan ko zong ah sullam va kheng deuh mi khi sisehlaw a tha hnga.\nHL: Uar tuk mi minung nawl I cawn tuk khi a tha lo. A style cu zoh i mah chung ah khumh i sak bak ding. Mi aw kha mah kaa ah khumh in sak bak lo ding. Kan tuah tik ah pingpalo a chuak tawn. Hla cu tampi ngaih ding, i cawn lo ding. An style tu cu i lak ding. An pawng um mi anmah nak hlasak thiam deuh mi kha bawmh hal, ruahnak hal i, tangdor bak a hau. Music he aa pehtlai mi pohpoh— a satu zong, phuahtu zong, tumtu zong aho poh an lungsau seh, mi tang ah i dor hna seh, an ral tha hna seh, an thinlung thiang sehlaw fel hna seh. Ka hakkau tuk maw? 😀 Fel hi a rak hauh ning mu, aw that ngai tung i ziar ngeih ngai tehna, lungthian lo tehna khi a tha lo. Hla cawn ti zong ah a har tuk. Zia tamtuk zong khi an pawngkam ca ah a har tuk. Cun hlastu nih cun biafang kheh bak i zuam a herh. Cun hlasa a si mi mino nih cun a no lio te ah hla a sak ding a si. Hla kan sak khawh lio caan te ah hla kan sak hi a tha bik mi a si. Kanmah le kan duh mi thil (sualnak a si lo poh ah cun) kan tuah caan te khi minung kan sinak a muru te cu a si. Kan hlasak mi tete hi vawlei dawhtertu pangpar bantuk an si.\nTheiternak: Chin Digest Vol 3, No. 5 (December 2017) ah a rak chuak cangmi a si.\nPrevious Ka Uar Ngaimi Hla Fung Hnih\nNext Jack Ma Cu A Hodah Si?


Australia Laimi Caah Thawngtha Taktak! – Chin 11 News\nAustralia Laimi Caah Thawngtha Taktak!\nVictoria – Ahlei in Melbourne khuasa mi kan Chin miphun hawi le hna COVID-19 ruangah nan innhlannak kong ah nan lung re a thei maw? Innlei tuanvo latu agents silo nan innhlan mi innngeitu hna he inn man zorter deuh dingah ceihkhan nak nan ngei el maw?\nVictoria kan Cozah nih innhlan bomhnak a chap than. Atang lei ah tuah ning cang cheu khat ka rak langhter.\n1. Aho dah a sok kho?\nVictoria State chung khuasa poah – an rammi – citizen, PR, visa in a um mi (international students tal in), bridging visa tleih in a um mi tiang nih sok khawh a si.\n2. Zei tluk dah nan income a zor a hauh?\nAsset test (ngeihchiah zohchihnak) Nan family zarh khat income hi $1,903 nak tlawm deuh a si hrimhrim lai. Nan family bank ah khan $10,000 tang lawng nan i khon mi a um hrimhrim lai. Nan family income chung in 30% bak inn man ah a kal mi an si lai.\n3. Zei tin dah a sok ning a si? Zei tik tiang dah sok khawh a si?\n28 March 2021 tiang sok khawh a si. Mah bomhnak sok ding ah hin;\nA. Nan agent silo innngeitu he innhlan man zorter deuh dingah ca in tial mi hnatlaknak (Agreement) nan ngei hmasa lai.\nB. Mah hnatlaknak ca kha Consumer Affairs ah nan ap lai.\nC. Cu hnu ah mah ka link ah hin nan sok lai.\n4. Tangka hi kan mah sin ah an luh ter lai maw?\nMah innhlan bomhnak Tangka cu DHHS (Departs of Health and Human Service) nih tawlrel mi a si i nan mah bank chungah an luh ter lai lo. Nan inn agent silo innngeitu hna sin ah direct in an luh ter lai.\n5. Single pawl le nu/va pawl hi zei tin dah an chekhlet ning a si lai?\nSingle lawng innhlang mi a si ahcun COVID-19 ruangah zei tluk in dah a income a zor ti mi kha an zoh fal lai. Nu/va pahnih chungah pakhat paoh paoh riantuan mi an si i COVID nih hnursuan mi an si ahcun an family income kha zoh fak a si ve ko lai.\n6. Kan soknak in zei can sau dah hngak a hau?\nAcunglei a herh mi na tuah dih hnu ah Rent Relift link ah khan nan kal lai i nan sok lai. Mah hnu ah zarh hnih tluk hrawng a rau lai.\n7. Department hi telephone le email in peihtlainak tuah khawh an si maw?\nDept cu awl tein peihtleihnak tuah khawh an si peng.\nDept Tel: 1800 950 444


Rakhine ramthen Thandwe district ah cun rili ti nihcun nga tampi tiva kap ah arak chiah - Khuaruah Har News\nRakhine ramthen Thandwe district ah cun rili ti nihcun nga tampi tiva kap ah arak chiah\nRakhine ramthen Thandwe district chung um Cingtali beach in Ponengyat beach tiang meng hnih karlak chung ah cun rili tilet nih nga tampi hnacu rili kap ah arak chiah hna tiah theih asi. Mah nga hnacu athicia in arak fenh chuah hna tiah theih asi.\nMahtluk nga tam mi cu khuami hna nih an char cio hna timi cu hmuh khawh asi. Mah konglam he pehtlaiin Cingtali khua chungum minung pakhat Ko Myo Naing U nihcun atanglei bantukin a chim.\n“Nga hna cu an tamtuk hna cun an thi hna.\nTi nih arak fenh hna nih mah ka hmun meng hnih meng thum chung hrawng tiangin arak fenh hna. Mah nga hna cu an char lengmang nak cu hmuh khawh asi” tiah Ko Myo Naing U nihcun a chim. Mah nga rili ti nih arak fenhmi hnacu January 29 ni ngatlaitu hna lenin arak chuakmi hna an si tiah Cingtalin myo ngatlaitu phu lutlai U Ko Ko Naing nihcun achim.\n“Rili ti nih arak fenh chuah nak hna ruangah athimi an silo. Ngatlaihnak len chung um nga an tamtuk ruangah len nih arak zawh tilo ruangah len arak tehi a chuakmi hna an si. An thih hnuah rili kap arak phanmi an si hna.\nRili kap naihnak ah cun rili tilet atam cang caah rili kap tiang arak chuah nak hi asi. Mah hnacu ngatlaitu hna nih an char than. An mahtein athimi hna cu an si ruam lo. Ngatlaih ning siloin anmah tein athimi hnacu an si ruam lo” tiah a U Ko Ko Naing nihcun a chim.\n← Ngandamnak lei nawlngeitu hna cu nikhat ah voi hnih tal virus dirhmun thanh dingah nawlnak arak tuahtu Lwin Moe\nSizungah mizaw hna thlopbul rian bawm dingah akalmi sibawi pakhat cu coronavirus nih arak tlaihve ruangah anun nak aliam →\nGood News: Pu Lal Mawng Cung nih CNP Miphun Party taktak in a dirh tthan\nVawleicung man fakbik ralkap hmanmi helicopter 10 hna konglam tawi\nCovid-19 in a zaw mi nghakchia nute le raal ram in a rak tlung mi hringtu pa an ni tawng nih nih mipi mitthli a tlakter\nYangon Khuapi Hlaing Tharzar Myone Ah Lainawn Nak Ttihnung A Chuak (+Video)\n“Nation’s Little Sister” tiah thim chuah asimi Artists pahra hna\nPum tlamtling tilomi anupi cu angeihmi vialte eiterin athlitein amah tu nih eiding ngeiloin arak umtu tarpa\nDemocracy a aupi tu lila nih an buar dih ko hen cu!


Rev. Peter Cung Cem a zual hma ngaingai thlacamnak bawm cio hram hna usih! – Chin World News Evening\nKalaymyo Emmanuel Khrihfabu ah Pastor rian a ṭuan liomi le Chinmi nih kan i bochan taktakmi kan pakhat Rev. Peter Cung Cem cu atu hi chunglei dam lonak in a zaw i a zual ngaingai tiah theih a si. Damnak tlamtling a hmuh khawhnak hnga thlacamnak in bawm cio hna ram hna usih. Amah hi thau khuami Lengkham fapa kha a si.\nHi kong he pehtlai in Amaw Thlua nih hitihin cabia tawite a hun taarlangh ve mi cu,“Rev Peter Cungcem a tu hi a zual ngaingai cang caah Pathian sin ah thlacam nak in bawmcio hna uh,” tiah a taar ve.\nRamkip ummi Chinmi nih biatak tein thlacamnak in bawm cio hna usih! Atu lio cu ka theih cio bangin COVID-19 pulrai zawtnak ruangah i zohkhenh zong a hung har ngaingai. Duhning in cawlcangh le ṭhutdir khawh a ṭhat lo caah damnak tlamtling a hmuh khawhnak hnga thlacamnak in bawm cio hna usih.\nRev. Per Cung Cem a luancia caan chung zongah dam lonak in a rak um cangmi a si. Damnak a rak hmuh i a dam lawmhnak zong an rak tuah bal cang. A luancia Kum 2019 ah a zun lam ah lungpi an hmuh caah Yangon sizung tiang a rak phan bal cang mi a si. Amah hi mi ngandam lo pakhat a si.\nKum 2019 fak tukin arak zaw i Yangon sizung ah caan saupi an thlopbul cang mi a si. Tutan zongah atu bantukin damlo in a hung um tikah ramkip ummi Chinmi hna nih fak piin thlacamnak in bawm cio hna usih. Rev. Peter Cung Cem a dam lonak kong he pehtlai in aherhning in thawngthanhnak tuah ṭhan khawh kan i zuam lai. Kanmah le kan umnak hmun cio tu in thlacamnak in bawm cio hram hna usih tiah kan in sawm hna.\nThawngpang dang rak rel chih: By Salai Thawngpi/Ramthlo-417. Hakha biaceih zung ah caankar biaceihtu ka rak t’uan lio ah ngaknu pakhat kong bia kan ceih. A konglam a tawinak cun a tlangval he i t’hitum dingin hnatlaknak an ngei, t’hitumnak ngeih hlan ah an um t’i tawn, ruahphak lo in tlangva nih nupi dang a ngeihtaak, nu nih a ka hlen riangmang i a ka umpi tiah taza a cuaimi kong a si.\nKalay ka um lio zong ah sianghleirun siangngakchia nu pakhat kong ka rak ceih bal. Tlangva a umnak inn (hostel) ah a ngaknu cu a auh tawn i hmunkhat ah an um t’i. A hnu ah tlangva nih nungak dang a ngeihtaak tikah nu nih a ka hlen i a ka umpi tiah taza a cuaimi a si. Chantiluan nih hlah maw a kalpi ti awk in tuchan ah mah bantuk kongkau hi kan hmun le kan ram (Chinram) zong ah a chuah cang ca ah upadi lei hngalhkauhnak ca ka rak t’ialnak a si.\n417 timi cu Penal Code 417 kha chim duhmi a si. Penal Code 417 cu 415 kong i sualnak a tuahtu sualphawtnak a si i kum 3 tiang thawngthlak khawhmi a si. (kum 1 a rak si nain 2016 ah kum 3 ah an chap) 415 cu mi pakhat kha hlennak va tuah i cu hlennak ruangah lungtlin ve in tuahsernak pakhatkhat tuah kha a chim duhmi cu a si. Hi kong he pehtlai in upadi tuanbia tlawmpal kan zoh lai.\nHlennak timi kong ah thilri lawng a si hnga lo maw timi ruahnak a rak um bal. Biaceih zung biachahnak phun 2 a rak chuak i bia an chah ning aa kalh deuh ca ah a hnu ah thuk deuh in bia an rak chah t’hannak tuanbia a um. Cu kong cu zeidah a si tiah cun Cin Huat nih a sin um Mah Nuh cu kaan duh ee, ka nupi ah kaan t’hit lai tiah bia a rak kamh i a rak ihpi tawn. Mah Nuh cu nau a pawi i thla 5 a tlin tikah Cin Huat nih a inn in a t’hawl ai. Mah Nuh nih lungtling lo in palik sin ah a Report. Cin Huat cu biaceih zung nih an rak thlah t’han ca ah Mah Nuh lei nih biaceih zung sang bik tiang an phakpi. Biaceih zung sang bik nih dothlatnak an tuah tikah Penal Code 417 in biaceih khawh ding dirhmun a si ko ca ah tanglei zung nih an bia ceih t’han dingin bia a chahpiak bal. Mah cucu 1967 ah a rak si.\nCun 1971 ah a cunglei sining he aa khatmi kong pakhat Mandalay biaceih zung sangbik ah an rak ceih ve. Bia an chah ning cu mah bantuk kong cu Criminal in a si awk a si lo, Civil Suit tu in a kal awk a si an ti ve. Tikah thil sining aa kalh bantuk in a rak um. Penal Code 415 hi hlennak timi kong ah thilri lawng maw a si hnga, asiloah minung ziaza lei i hlenthawinak teh aa tel hnga lo maw timi khuaruahnak a chuak.\nHi kong hi zapi he aa pehtlaimi thil a si lawng si loin upadi kong zong a si tikah rampi Sihni luzik upadi thiamsang Dr. Ee Maung le U Kyaw Myint zong hi kong ah ceihpi dingin an rak sawm hna.\nSihni U Kaan Myaing nih, “kaan t’hit lai tiah biakamnak a ngeih i a umpi hnu ah t’hitum duh loin a almi cu biakam pelh a si caah sualpalhnak (criminal offence) a tuah a si lo, sualpalhnak a tuah a va si hmanh ah nau a pawi le pawi lo kong zong thleidanpiak a hau hnga, nu nih nau a pawi lo ahcun a sunghnak a um ti khawh a si lo caah Penal Code 415 ning in biaceihpiak a ngah lai lo,” tiah a chim.\nDr Ee Maung nih pa nih nu a ihpi lio ah hlennak a um maw, um lo timi thil sining cung ah sualnak a tuah maw, tuah lo timi zohpiak a hau. Hlennak a tuah timi a fian ko ahcun Penal Code 415 tlar hnihnak chung ah a lut khawh ko. Nu nau a pawi maw, pawi lo timi kha ruahpiak a hau lai lo, hlennak a ton ruangah nu nih ihpi a cohlanmi a si ahcun nau a pawi lo zong ah nu nih sunghnak (zatlaknak) a ton ti khawh a si tiah a chim ve.\nSihni luzik ai awh in cozah Sihni Dr Myo Tun Lin nih Penal Code 415 le 417 hna hi Thilri he aa pehtlaimi kong chiahnak Dal (17) chung i aa telmi an si. Section 415 i tahchunhnak zong ah thilri kong lawng a um ko caah hlennak in nu ihpinak kong ah pa kha sualpalhnak a tuah ti khawh a si lai lo a ti ve.\nA cunglei bantuk in ruahnak phunphun a rak um i upadi kong kha biatak tein an rak cilnan cio hna. Penal Code 415 chung ah thilri lawng si loin lungthin fahter, limhang zorter zong a chim chihmi a um. Cu caah pa nih nu kha kaan t’hit lai tiah a ti i a umpi hnu ah t’hi duh t’han loin a ummi cu Penal Code 417 a buar ti khawh a si ko. Amahbel hlennak a um maw, um lo timi thil sining cung ah ai hngat lai tikha bia an rak chahnak cu a si.\nHlennak um hraw loin tuahmi umt’inak a si ahcun pa kha sualphawt awk a t’ha hnga lo. Pa nih hlennak a rak tuah ruangah nu nih a lungtlinpi i an umt’i hnu ah pa nih a bia a let t’han sual a si ahcun 417 a buar ti khawh a si hnga.\nGood News: Trump Nih Arizona ah Teinak A Hmuh


Tih A Nung Tuk Ko Rua, Wuhan khua chung in a chuakmi paoh Corona Virus an ngei dih ti awk a si. – Myanmar Chins\nTih A Nung Tuk Ko Rua, Wuhan khua chung in a chuakmi paoh Corona Virus an ngei dih ti awk a si.\nJanuary 28, 2020 Hakha Laimi WORLD 0\nWuhan Corona Virus hi mainstream media sinah kan theihmi nakin ttih a nung deuh rua e!\nWuhan khua chung in a chuakmi paoh Corona Virus an ngei dih ti awk a si. Wuhan khuapi ah a kalmi ramdangmi zong corona virus 🦠 he an rak kir cio tikah an khuapi ningpi in Virus hi karh sehlaw a dawh cang!\nZeiti a si zong ah Wuhan Corona virus 🦠 hi kan ruahmi nakin ttih a nung deuh kho. A khmnak vaccine 💉 a um rih lo caah, anmah tein dam ding lawng hi an hngak cio ko. Cucaah, Virus 🦠 ikuh lo ding iralrin cio a herh taktak. Public sin ah chuah-luh iralrin ding a si.\nLairam i Vok asilo ah Ar tbk a pul i an thih viar bantuk in minung pul nak Virus phun hna a si kho caah, iralrin taktak a herh in a lang.\nVideo: Benjamin Sum Cu Kawlnu Nih A Kiss


Breaking News: Pi Noami Lian Cu CDM Ah I Tel Dingin Chin Oo Sii Mino Bu Sin Ah A Chim! – Chin 11 News\nBreaking News: Pi Noami Lian Cu CDM Ah I Tel Dingin Chin Oo Sii Mino Bu Sin Ah A Chim!\nHakha Chin Oo Sii sang khuasa Pi Noami Lian nih Zung kai ti lo ding in le CDM ah i tel ding in Chin Oo Sii Mino Bu sin ah a chim ca ah a cung ah lunglawmhnak tampi kan ngei.\nCucaah, Social Media, Media hna le pumpak facebook page ah Noami Lian konglam nan tar mi vialte nan rak delete than colh naklai upatnak he kan in nawl hna.\n#Biakilh: Naomi Lian hi CDM he aa pehtlai mi thawngpang pawl Palek le Ralkap a thli in a thanhtu a si.A ngol lo i a thanh rih ahcun Chin Oo Sii Mino Bu nih tuanvo kan lak lai, an rak ti mi a si nain atu ahcun CDM ah cawlcangh aa tim than, tiah kan theih. 2021 March 1 #Ref: Oo Sii Mino Bu (fb page)\nThawngpang Dang Rel chih Ding: Mytel Phaisa Miak Khoika Dah A Kal? Mytel cu Laitlang ah mi tampi nih SIM card le wifi in kan hman. Ralkap ta a si zong kan hngalh fawn. Nifatin bill na rawn mi, wifi man na pek mi khi an phaisa cazin a chektu an um lo. Cu ca ah ralbawi pawl nih an firtleinak ca ah a ṭha bik lam pakhat a si.\nMytel phaisa miak hi ralkap nih hriam cawknak ah a bawmh hna tiah zumh a si. Cuti a si ahcun kan thau in an kan kio khi a si ko cuh. Mytel hi 49% cu Viettle nih a ngeih i 51% hi ralkap ngeih mi telecom company a si i, MEHL tang um a si. Star High (MEHL tang ah a um) i Shares paohpaoh cu a tulio ralbawi pawl nih an ngeih dih mi a si.\nMytel phaisa hram ah a herh mi hi US$1.7 billion lengkai a si tiah an ruahdamh. Hi chung ah Vietnam nih $860 million phaisa hram a phum. 2019 kum ahkhan Vietnam nih $163 million hram a phum ti a si. Kawlram cozah lei nih $840 million hrambunh ding a si an ti nain zei awka a chuak tilo.\nCrony comoany 11 nih an phum mi $40 million lawng a si. Kawl ram cozah nih $800 million hi hrambunh piak ding phunphai in a um cang. Hi tluk in mipi nih telecommunication ca ah ngunkhuai kan pek i kan cawm mi le cozah ai hngatchan mi company hi cozah ta a si awk te a si nain ralkap nih private company a si tiah an ti diam ko.\nThan Shwe cozah chan ahkhan cozah nih telecom rian paohpaoh cu a kut in a rak hum dih ruangah SIM card pakhat cu dollar $7000 tiang a rak phan bal. Hi ruang ah a tu ralkap zong nih hin telecom rianṭuannak hi hum an duh ve nak a si.\nCu ca ah ralkap kan doh, CDM kan tuah vekvek ahcun Mytel hi a hman hrim hman tilo ding a si cang. Pehpar: Justice for Myanmar nih kan hnukum ah an ṭial mi cahmai 161 um document cu na rel huam ahcun [ http://ow.ly/NXsC50DLmnt] hika hin rel khawh.\n#CivilDisobedienceMovement #WarCrimes #Myanmar #CrimesAgainstHumanity #MyanmarCoup #BoycottMytel #JusticeForMyanmar #JFM ṭial mi Laica in ka hun leh i, pehtonh chap mi ka hun pehtonh mi a si. Credit: Salai Tial Hram Ling